-----------------------------------------------------------------------
  4. การประกอบธุรกิจของแต่ละสายธุรกิจ

  -----------------------------------------------------------------------

  บริษัท สามารถเทลคอม จำกัด (มหาชน) แบ่งโครงสร้างธุรกิจออกเป็น 5 สายธุรกิจ ดังนี้

  4.1 สายธุรกิจบริการเครือข่ายสื่อสาร (Network Services)

  4.2 สายธุรกิจรับเหมาออกแบบติดตั้งระบบ (System Integration)

  4.3 สายธุรกิจนวัตกรรมและเทคโนโลยีประยุกต์ (Innovation Business Application
  Solutions & Services)

  4.4 สายธุรกิจบริการ ICT Outsourcing Services

  4.5 สายธุรกิจ IP Business

4.1 สายธุรกิจบริการเครือข่ายสื่อสาร (Network Services)

ให้บริการเช่าระบบสื่อสารผ่านดาวเทียมความเร็วสูง iPSTAR และ VSAT
ตลอดจนบริการเครือข่ายสื่อสารความเร็วสูงหลายสื่อแบบสายเช่าพิเศษ Leased line, DSL
(Digital Subscriber Line), Frame Relay, ATM
และบริการสื่อสารข้อมูลไร้สายตลอดจนการให้คำปรึกษาออกแบบระบบพัฒนาระบบเทคโนโลยีสารสนเทศและระบบสื่อสารติดตั้งบำรุงรักษาบริหารระบบดังกล่าวให้มีประสิทธิภาพสูงสุด
สามารถประสานงานติดต่อสื่อสารได้แบบหลายสื่อ และทั่วถึง ซึ่งบริษัทที่ให้บริการในสายธุรกิจนี้
ได้แก่

4.1.1 บริษัท สามารถเทลคอม จำกัด (มหาชน)

  บริษัท สามารถเทลคอม จำกัด (มหาชน)
  เริ่มจากการเป็นบริษัทผู้ให้บริการระบบสื่อสารโทรคมนาคมเป็นบริษัทเอกชนรายแรกที่ให้บริการด้านระบบการสื่อสารผ่านดาวเทียมของประเทศไทยและให้บริการส่งข้อมูลข่าวสารที่มีประสิทธิภาพโดยมีสถานีแม่ข่าย
  (Hub Station) ตั้งอยู่ที่ตึกสำนักงานที่ถนนงามวงศ์วาน กรุงเทพมหานคร
  และมีสถานีบริการย่อยถึง 24 สถานี กระจายอยู่ในพื้นที่ทั่วประเทศ
  รวมถึงให้บริการอุปกรณ์เครือข่าย สื่อสารและสารสนเทศ
  ร่วมกับพันธมิตรธุรกิจให้บริการกับหน่วยงานราชการ เอกชน และรัฐวิสาหกิจ
  ในลักษณะให้เช่าใช้บริการ ตลอดจนบริการเทคโนโลยี Outsourcing และ Turn-Key
  Project

ก) ลักษณะผลิตภัณฑ์หรือบริการ

  1. บริการเช่าระบบสื่อสารผ่านดาวเทียมความเร็วสูง iPSTAR และ VSAT

โดยสามารถจำแนกออกเป็นประเภทใหญ่ๆ ได้ 4 ประเภท

  1) บริการเอ็กซ์เพรสลิ้งค์ (Express Link Service) สามารถแบ่งรูปของการให้บริการเป็น
  2 รูปแบบ คือการสื่อสารแบบ SCPC (Single Channel Per Carrier)
  เป็นระบบการสื่อสารผ่านดาวเทียม C-Band
  ที่บริษัทจัดให้กับผู้ใช้บริการแต่ละรายแยกต่างหากจากกันโดยสมบูรณ์แบบทั้งอุปกรณ์และช่องสัญญาณดาวเทียม
  และสามารถใช้ได้ตลอด 24 ชั่วโมง การสื่อสารลักษณะนี้สามารถสื่อสารได้ทั้งข้อมูลภาพและเสียง
  ซึ่งเหมาะสำหรับธุรกิจที่จำเป็นต้องมีการติดต่อกันเป็นประจำกับสำนักงานสาขาที่อยู่ในเขตห่างไกลออกไป
  ซึ่งมีปริมาณรับส่งข้อมูลมาก
  การติดต่อดังกล่าวจะเป็นการติดต่อระหว่างสำนักงานใหญ่ไปยังสาขาใดสาขาหนึ่ง (Point to
  Point) หรือสำนักงานใหญ่ไปที่สาขาหลายๆ แห่ง (Point to Multi-Point)
  ลูกค้าสามารถกำหนดความเร็วการรับส่งข้อมูลได้ตามความต้องการ

  2) บริการ VSAT เป็นการสื่อสารโดยใช้ช่องสัญญาณ C-Band
  โดยใช้เทคโนโลยีช่องสัญญาณดาวเทียมร่วมกัน VSAT (Very Small Aperture Terminal)
  ซึ่งเป็นการแลกเปลี่ยนข้อมูลจากสถานีแม่ของผู้ใช้บริการ (Master Station)
  ส่งมายังสถานีศูนย์ (Hub Station) ที่บริษัท เพื่อส่งสัญญาณดาวเทียมไปยังสถานีลูกข่าย
  (Remote Station) หรือสาขาของผู้ใช้บริการ
  โดยสถานีศูนย์กลางนี้จะใช้เทคโนโลยีการสื่อสารแบบ Packet Switching
  ซึ่งมีประสิทธิภาพในการจัดลำดับการรับ-ส่ง ข้อมูลของผู้ใช้บริการอย่างต่อเนื่อง

  3) บริการ Broadcasting เป็นการส่งกระจายข้อมูลแบบทางเดียว (One Way
  Communication) โดยจะส่งจากส่วนกลางไปยังผู้รับ
  การส่งข้อมูลสามารถส่งผ่านสัญญาณดาวเทียมไปยังผู้รับได้ทั่วประเทศพร้อมๆ กัน
  เพื่อใช้ในการประชุมทางไกลผ่านจอภาพสื่อสารภายในองค์กรและการฝึกอบรมพนักงาน

  4) บริการ iPSTAR Enterprise Solution ร่วมกับบมจ.ชินแซทเทลไลท์
  โดยเป็นการให้บริการสื่อสารข้อมูลในระบบ IP โดยใช้ช่องสัญญาณ Ku Band รูปแบบ
  Satellite Broadband ซึ่งสามารถส่งได้ทั้งข้อมูลภาพ และเสียง
  ตลอดจนพัฒนาเพิ่มไปประยุกต์ใช้กับการเรียนและการประชุมระยะทางไกล โดยมีค่าใช้จ่ายที่ถูก
  แต่จะมีความสามารถให้บริการต่อเนื่องที่น้อยกว่าการสื่อสารสัญญาณดาวเทียมแบบ C-band

+-----------+-----------------+-----------+-----------+-------------+
| ลักษณะ     | Express         | Share Net | Bro       | iPSTAR      |
|           | Link–SCPC       | –VSAT     | adcasting |             |
+-----------+-----------------+-----------+-----------+-------------+
| การสื่อสาร  | รับ-ส่ง           | รับ-ส่ง     | ทางเดียว   | รับ-ส่ง       |
+-----------+-----------------+-----------+-----------+-------------+
| ระบ       | Fixed           | Shared    | Fixed /   | Fixed /     |
| บช่องสัญญาณ |                 |           | Shared    | Shared      |
+-----------+-----------------+-----------+-----------+-------------+
| สิ่งที่สื่อสาร  | ข้อมูล/ ภาพ /     | ข้อมูล      | ข้อมูล /    | ข้อมูล (IP)   |
|           | เสียง            | (ส่วนมาก)  | เสียง      | ภาพ /เสียง   |
+-----------+-----------------+-----------+-----------+-------------+
| กลุ่มลูกค้า / | สถาบันการเงิน /   | สถ        | สำนักข่าว / | ทั่วไป/       |
|           | บริษัทขนาดใหญ่ /   | าบันการเงิน | สถานีวิทยุ   | อินเทอร์เน็ต   |
| งานที่ใช้    | หน่วยงานราชการ   |           |           |             |
+-----------+-----------------+-----------+-----------+-------------+

  2. บริการเครือข่ายสื่อสารข้อมูลความเร็วสูงหลายสื่อ

แบบสายเช่าพิเศษ (Leased Line), Frame Relay, ATM, MPLS
และบริการสื่อสารข้อมูลไร้สายจากผู้ให้บริการเครือข่ายสื่อสารพื้นฐาน เช่น TOT, CAT, TRUE,
TT&T, UIH, ADC, SYMPHONY เป็นต้น โดยบริษัทเป็นตัวแทนขายให้กับลูกค้าองค์กร

  3. ธุรกิจขายและให้บริการติดตั้งระบบไอทีและระบบสื่อสาร

บริษัทเป็นตัวแทนขายสินค้าไอทีและระบบสื่อสารหลายประเภท เช่น Computer Server,
Storage Devices, PC และ Network Equipment, Router, VDO Conference,
Satellite Equipment, Radio and Wireless Equipment, Computer, ATM Switch
Application Software และอื่นๆ จากพันธมิตรทางธุรกิจ เช่น Sun Microsystems,
Hewlett-Packard, Nortel, Cisco, Oracle, HYT และ MOTOROLA เป็นต้น

บริษัทฯ ได้รับแต่งตั้งจากบริษัท Cisco System Inc.
ผู้ผลิตอุปกรณ์ระบบเครือข่ายสื่อสารชั้นนำของโลก ให้เป็นพันธมิตรระดับทอง (Gold Certified
Partner) เพื่อร่วมมือในการทำตลาดและจำหน่ายผลิตภัณฑ์อุปกรณ์เครือข่ายของ Cisco
พร้อมให้บริการก่อนและหลังการขายที่มีคุณภาพอย่างครบวงจรให้กับลูกค้าได้อย่างมีประสิทธิภาพ

บริษัทฯได้รับความไว้วางใจจากหน่วยงานราชการต่างๆ อาทิ สำนักงานทะเบียน กรมการปกครอง
ธนาคารออมสิน และสำนักงานตำรวจแห่งชาติ เป็นต้น
ให้เป็นผู้ติดตั้งระบบงานไอทีและระบบสื่อสารจำนวนหลายโครงการ

  4. การบริการแบบครบวงจร (Total Solution)

  บริษัทให้บริการแบบครบวงจร เพื่อให้บริการลูกค้าเฉพาะกลุ่มมากขึ้น
  โดยมุ่งเน้นไปยังกลุ่มลูกค้าที่มีอัตราการเติบโตสูง
  การให้บริการแบบครบวงจรนี้เป็นการให้บริการกับลูกค้าในลักษณะทั้งระบบโดยเป็นการรวม
  การให้บริการของ 4 ลักษณะสำคัญเข้าด้วยกัน ได้แก่ ระบบงาน (Application Software)
  ระบบสื่อสาร/ โครงข่าย(Network) อุปกรณ์/ส่วนต่อพ่วง (Hardware/Equipment)
  การบริการ (Installation/Service/ Maintenance)

  5. บริการออกแบบและติดตั้งระบบด้านเทคโนโลยีวิทยุสื่อสารโทรคมนาคมแบบครบวงจร

  บริษัทได้จัดตั้งทีมวิศวกรผู้เชี่ยวชาญระบบงานด้านเทคโนโลยีวิทยุสื่อสารขึ้น โดยให้บริการรับเหมา
  ออกแบบ ติดตั้งระบบวิทยุสื่อสาร และการวางระบบสำหรับเครือข่ายวิทยุสื่อสาร
  ออกแบบระบบวิทยุสื่อสาร เพื่อให้สอดคล้องกับความต้องการขององค์กร
  นอกจากนี้ยังรวมไปถึงการให้บริการหลังการขาย โดยมีลูกค้าหลักๆ คือ
  องค์กรภาครัฐและรัฐวิสาหกิจขนาดใหญ่
  ซึ่งบริษัทมีมาตรฐานการให้บริการลูกค้าสอดคล้องกับระบบคุณภาพตามมาตรฐาน ISO 9001:2000
  บริการหลักมีดังนี้

  1) เป็นที่ปรึกษาโครงการ (Project Consultant)

  บริษัทมีวิศวกรที่มีความสามารถและประสบการณ์สูงในการวางแผนลงทุนตามงบประมาณ
  วางแผนทางด้านเทคนิคและความเป็นไปได้ของโครงการเพื่อให้สอดคล้องกับความต้องการขององค์กร

  2) การออกแบบระบบและรวมระบบวิทยุสื่อสาร (Radio System Design and
  Integration)

  บริษัทมีวิศวกรที่มีความสามารถและประสบการณ์สูงในการออกแบบระบบวิทยุสื่อสาร
  ตามความต้องการเฉพาะด้านของลูกค้า บนขอบเขตด้านงบประมาณและความต้องการใช้งาน
  โดยมีการสนับสนุนจากผู้ผลิตชั้นนำโดยเฉพาะ

  3) งานบริหารโครงการและงานด้านการติดตั้งโครงการทางด้านเทคโนโลยีการสื่อสาร
  (Project Management and Implementation)

  บริษัทให้บริการในการดำเนินงานโครงการ ควบคุมการติดตั้งให้เป็นไปตามแผนงาน
  จนถึงการทดสอบระบบ และส่งมอบงานเพื่อให้บริการตามจุดประสงค์ที่วางไว้
  ให้สอดคล้องตามมาตรฐานสากล เพื่อให้งานบรรลุผลสำเร็จอย่างดีที่สุด
  เราจะติดตามความก้าวหน้าของโครงการให้เป็นไปตามแผนงานด้านเวลาและงบประมาณ

  4) การบริการซ่อมบำรุงรักษา (Maintenance Agreement Service)

  บริษัทให้บริการในการซ่อมบำรุง
  เรามีเจ้าหน้าที่ที่มีประสบการณ์ในการดูแลอุปกรณ์วิทยุสื่อสารตลอด 24 ชั่วโมง
  เพื่อให้ผู้ใช้งานมั่นใจได้ว่าอุปกรณ์วิทยุสื่อสารของท่านสามารถใช้งานได้อย่างมีประสิทธิภาพตลอดเวลา

ข) ตลาดและภาวะการแข่งขัน

บริษัทดำเนินธุรกิจผู้ให้บริการเทคโนโลยีสารสนเทศและโทรคมนาคมภาคเอกชน
มีรายได้หลักจากที่ลูกค้าใช้บริการสื่อสารผ่านระบบเครือข่ายความเร็วสูงทั้งแบบมีสายและไร้สาย
ตามกำหนดระยะเวลาตามสัญญา

ในตลาดบริการภาคนี้จะมีการแข่งขันสูงมากขึ้นจากการเปิดเสรีและผ่อนคลายกฎระเบียบของคณะกรรมการโทรคมนาคมแห่งชาติ
(กทช.) ตลอดจนการคิดค้นเทคโนโลยีใหม่ เช่น Broadband, IPTV, VOIP, 3G, WiMAX
ผลักดันให้เกิดผู้ประกอบการรายใหม่
ซึ่งมีการประยุกต์ใช้เทคโนโลยีใหม่ที่มีประสิทธิภาพสูงกว่าและมีการแข่งขันด้านราคา
ทั้งสินค้าและบริการที่แข่งขันกันโดยตรง ตลอดจนสินค้าทดแทน
บริษัทจำเป็นต้องมีการประยุกต์เทคโนโลยีสารสนเทศเข้ามาผนวกกับบริการโทรคมนาคม
เพื่อสร้างมูลค่าเพิ่มของการให้บริการและสร้างผลกำไรต่อหน่วยเพิ่มขึ้น
โดยเน้นธุรกิจเฉพาะกลุ่มแต่ละประเภทอุตสาหกรรมมากขึ้น ได้แก่ กลุ่มธุรกิจภาคเอกชน
สถาบันการเงิน การธนาคาร สถาบันการศึกษา การขนส่ง มีการปรับเปลี่ยนการตลาดของผลิตภัณฑ์
เช่น ธุรกิจดาวเทียม VSAT ได้มีการปรับเปลี่ยนไปสู่การใช้ดาวเทียม iPSTAR
เพื่อการสื่อสารข้อมูลมากขึ้น
ส่วนความสามารถที่เหลืออยู่ก็นำมาประยุกต์ใช้ในธุรกิจสื่อโฆษณาประชาสัมพันธ์แบบวิทยุโทรทัศน์กระจายเสียงองค์กร

บริษัทมีกลยุทธ์หลักที่จะ

  - ให้บริการแบบบูรณการครบวงจรตลอดห่วงโซ่ธุรกิจให้กับกลุ่มธุรกิจ
  เพื่อบริการแก่ลูกค้าปลายทางเป็นแบบ B2B2C (Business to Business to Customer)

  - ให้บริการรูปแบบใหม่ที่ประยุกต์เทคโนโลยีสื่อสารและสารสนเทศ
  เกิดบริการใหม่ที่ช่วยให้ลูกค้าของบริษัท มีโอกาสเพิ่มรายได้ ลดต้นทุน
  และสามารถใช้บริการคนเพิ่มประสิทธิภาพธุรกิจ

ค) การจัดหาผลิตภัณฑ์หรือบริการ

ความสามารถในการให้บริการลูกค้าของบริษัท
โดยเป็นตัวแทนขายให้บริการเครือข่ายสื่อสารและพัฒนาสารสนเทศและข้อมูลธุรกิจ
เพื่อสร้างมูลค่าเพิ่มบนเครือข่ายสื่อสาร โดยจะเป็นการประสานงานกับพันธมิตรทางธุรกิจ
ทำให้การจัดหาผลิตภัณฑ์ทำได้โดยง่าย
สามารถมีการเพิ่มขยายความสามารถในการให้บริการได้อย่างรวดเร็วแตกต่างจากผู้ประกอบการโทรคมนาคมที่มีเครือข่ายแบบสายและเครือข่ายโทรศัพท์แบบไร้สาย
ที่จำเป็นต้องมีการลงทุนที่สูงและใช้เวลาเตรียมการนาน
ปัจจุบันบริษัทมีพันธมิตรทางการค้าตามประเภทกิจการ คือ

  ระบบเครือข่ายสื่อสารดาวเทียม - Shin Satellite, iPSTAR

  ระบบสื่อสารแบบมีสาย - TOT, CAT, TRUE, TT&T, ADC, UIH, SYMPHONY

  ระบบสื่อสารแบบไร้สาย - AIS, DTAC, MOTOROLA, HYT

  คอมพิวเตอร์และอุปกรณ์เครือข่าย - Sun, HP, ACER, CISCO, Nortel, 3Com, Polycom

  ซอฟต์แวร์ - Smart & Under, X possible

ง) โครงการต่างๆ ที่สำคัญ และโครงการที่ยังไม่ได้ส่งมอบ

  1) โครงการต่างๆ ที่สำคัญ

  โครงการที่ 1 โครงการงานจ้างเหมาติดตั้งอุปกรณ์ตามโครงการขยายโครงข่าย Broadband
  IP ในนามกิจการร่วมค้า JIS Consortium กับบริษัท ทีโอที จำกัด (มหาชน) เมื่อวันที่ 19
  พฤษภาคม 2552 โดยมีมูลค่าโครงการทั้งหมดเป็นเงิน 3,995 ล้านบาท (ไม่รวมภาษีมูลค่าเพิ่ม)
  และในส่วนของบริษัทฯ มีมูลค่าเท่ากับ 2,452 ล้านบาท (ไม่รวมภาษีมูลค่าเพิ่ม)
  โดยกำหนดส่งมอบอุปกรณ์ พร้อมติดตั้งแล้วเสร็จภายใน 350 วันนับแต่วันลงนามในสัญญา (4
  พฤษภาคม 2553) ซึ่งมีเงื่อนไขการชำระเงินแบ่งออกเป็น 4 งวด
  ตามความคืบหน้าของงานที่แล้วเสร็จ และได้ดำเนินการส่งมอบงานตามที่กำหนดในสัญญาในปื
  2553 เรียบร้อยแล้ว

  2) โครงการที่ยังไม่ได้ส่งมอบ

  ณ วันที่ 31 ธันวาคม 2553 บริษัทมีโครงการที่ยังไม่ได้ส่งมอบ ดังนี้

+---+--------+------------------------------------+----+----+----+----+
| ล | ราย    | ชื่อโครงการ                          | สัญ |    | มูล | คว |
| ำ | ชื่อลูกค้า |                                    | ญา |    | ค่า | าม |
| ด |        |                                    |    |    |    |    |
| ับ |        |                                    |    |    | โ  | ค  |
| ที่ |        |                                    |    |    | คร | ืบห |
|   |        |                                    |    |    | งก | น้า |
|   |        |                                    |    |    | าร |    |
|   |        |                                    |    |    |    | (  |
|   |        |                                    |    |    | (ล | %) |
|   |        |                                    |    |    | ้าน |    |
|   |        |                                    |    |    | บา |    |
|   |        |                                    |    |    | ท) |    |
+===+========+====================================+====+====+====+====+
|   |        |                                    | ว  | ว  |    |    |
|   |        |                                    | ันที่ | ันที่ |    |    |
|   |        |                                    |    |    |    |    |
|   |        |                                    | เ  | สิ้น |    |    |
|   |        |                                    | ริ่ม | สุด |    |    |
+---+--------+------------------------------------+----+----+----+----+
| 1 | บมจ.   | สัญญาจะซื้อจะขายแบบราคาคงที่            | 3  | 3  | 5  | -  |
|   | ทีโอที   | ไม่จำกัดปริมาณ                        | 0/ | 0/ | 4. |    |
|   |        |                                    | 8/ | 8/ | 97 |    |
|   |        | อะไหล่อุปกรณ์สื่อสัญญาณ DWDM ยี่ห้อ         | 53 | 54 |    |    |
|   |        | ALCATEL-LUCENT จำนวน 44 รายการ     |    |    |    |    |
+---+--------+------------------------------------+----+----+----+----+
| 2 | บมจ.   | สัญญาจะซื้อจะขายแบบราคาคงที่            | 2  | 2  | 5. | -  |
|   | ทีโอที   | ไม่จำกัดปริมาณ                        | 8/ | 8/ | 15 |    |
|   |        |                                    | 9/ | 9/ |    |    |
|   |        | อะไหล่อุปกรณ์ชุมสาย ยี่ห้อ JUNIPER จำนวน  | 53 | 54 |    |    |
|   |        | 9 รายการ                           |    |    |    |    |
+---+--------+------------------------------------+----+----+----+----+
| 3 | กองกา  | จัดซื้ออุปกรณ์วิทยุสื่อสารเฉพาะกลุ่ม          | 1  | 3  | 16 | 1  |
|   | รสื่อสาร | จังหวัดยะลา                          | /1 | 0/ | 8. | 5% |
|   | กรมการ |                                    | 0/ | 9/ | 22 |    |
|   | ปกครอง |                                    | 53 | 54 |    |    |
+---+--------+------------------------------------+----+----+----+----+
| 4 | บมจ.   | งานจ้างการ Upgrade ระบบบริหารโครงข่าย | 29 | 2  | 3  | 61 |
|   | กสท    | (NMS)                              | /1 | 8/ | 9. | .1 |
|   | โทร    | พร้อมอุปรณ์ของโครงการพัฒนาระบบโครงข่าย  | 0/ | 3/ | 75 | 1% |
|   | คมนาคม | ปรับปรุงและขยายโครง                  | 53 | 54 |    |    |
|   |        | ข่ายเคเบิลใยแก้วกรุงเทพมหานครและปริมณฑล |    |    |    |    |
|   |        | (เฟส 3&4) จำนวน 1 ระบบ             |    |    |    |    |
+---+--------+------------------------------------+----+----+----+----+
| 5 | บมจ.   | สัญญาจะซื้อจะขายแบบราคาคงที่            | 15 | 15 | 2  | -  |
|   | ทีโอที   | ไม่จำกัดปริมาณ อะไหล่อุปกรณ์ชุมสาย ยี่ห้อ    | /1 | /1 | .5 |    |
|   |        | ENTERASYS จำนวน 13 รายการ          | 1/ | 1/ |    |    |
|   |        |                                    | 53 | 54 |    |    |
+---+--------+------------------------------------+----+----+----+----+
| 6 | บมจ.   | งานจ้างเหมา Upgrade และขยาย License | 21 | 2  | 26 | 32 |
|   | กสท    | ระบบ SMSC (Short Message Service   | /1 | 1/ | .8 | .8 |
|   | โทร    | Center) จำนวน 1 งาน                | 2/ | 3/ |    | 6% |
|   | คมนาคม |                                    | 53 | 54 |    |    |
+---+--------+------------------------------------+----+----+----+----+

  หมายเหตุ : 1) มูลค่างานโครงการเป็นตัวเลขที่ยังไม่รวมภาษีมูลค่าเพิ่ม

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

4.1.2 บริษัท สามารถบรอดแบนด์ เซอร์วิสเซส จำกัด

  ดำเนินธุรกิจเป็นผู้จำหน่ายระบบอุปกรณ์คอมพิวเตอร์และเครือข่ายสื่อสารจากผู้ผลิตสินค้าชั้นนำ

4.1.3 บริษัท สามารถคอมมิวนิเคชั่น เซอร์วิส จำกัด

ให้บริการด้านเครือข่ายและสื่อสารโทรคมนาคมและสารสนเทศ ซึ่งประกอบด้วย การจัดหา
การดำเนินการ การบำรุงรักษา รวมถึงการซ่อมอุปกรณ์สื่อสารโทรคมนาคม

ก) ลักษณะผลิตภัณฑ์หรือบริการ

การประกอบธุรกิจ 4 ประเภทหลัก ดังนี้

  1. ให้บริการติดตั้งและบำรุงรักษาระบบเครือข่ายสื่อสารโทรคมนาคม (Outsourcing
  Service)

  บริษัทให้บริการหลักๆ ได้แก่ การสำรวจ (Survey) การติดตั้ง (Installation)
  และการบำรุงรักษา (Maintenance) ระบบเครือข่ายสื่อสารผ่านดาวเทียม VSAT และ
  iPSTAR ให้กับลูกค้าทั้งภาครัฐและเอกชน เช่น บริษัท ทีโอที จำกัด (มหาชน)
  กระทรวงศึกษาธิการ กระทรวงมหาดไทย กลุ่มธนาคาร กลุ่มประกันภัย กลุ่ม Trading เป็นต้น
  ทั้งนี้ยังรวมไปถึงการรับเหมาช่วงในการให้บริการแก่ลูกค้าที่ซื้ออุปกรณ์ที่เกี่ยวข้องกับระบบสื่อสารผ่านดาวเทียมจากบริษัทในเครือด้วย

-   ศูนย์บริการทั่วประเทศ (Teleport)

  บริษัทมีศูนย์บริการทั่วประเทศ (Teleport) เพื่อความคล่องตัว
  สะดวกและรวดเร็วในการให้บริการแก่ลูกค้า ปัจจุบันบริษัทมีศูนย์บริการรวมทั้งสิ้นจำนวน 24 แห่ง
  ประกอบด้วย

  ภาคกลาง กาญจนบุรี เพชรบุรี สระแก้ว

  ภาคเหนือ เชียงใหม่ นครสวรรค์ พิษณุโลก แม่ฮ่องสอน เชียงราย แพร่ ตาก

  ภาคตะวันออกเฉียงเหนือ นครราชสีมา อุบลราชธานี อุดรธานี ขอนแก่น เลย บุรีรัมย์ ชัยภูมิ
  ร้อยเอ็ด นครพนม

  ภาคตะวันออก ระยอง

  ภาคใต้ สงขลา สุราษฎร์ธานี ภูเก็ต นครศรีธรรมราช

  จากการที่บริษัทมีศูนย์บริการทั่วประเทศ จึงทำให้การดำเนินธุรกิจด้านการขาย
  การให้บริการระบบเครือข่ายสื่อสารโทรคมนาคม และเทคโนโลยีสารสนเทศรวมถึงการออกแบบ
  การพัฒนา การจัดหา การติดตั้ง การซ่อมบำรุง และซ่อมอุปกรณ์ สำหรับลูกค้าภาครัฐ
  และเอกชนสามารถทำได้รวดเร็วขึ้น และสามารถลดค่าใช้จ่ายในการบริการ
  ซึ่งส่งผลให้เกิดความพร้อมสำหรับโครงการอื่นๆ ที่จะเกิดขึ้นในอนาคตอีกด้วย

  นอกจากนั้น บริษัทยังสามารถรักษาระดับมาตรฐานการให้บริการได้ตามมาตรฐาน
  ISO9001:2000 ซึ่งส่งผลให้ระบบงานและความเชื่อมั่นของลูกค้าดีขึ้น
  ถือได้ว่าเป็นจุดแข็งในการแข่งขันในระยะยาว

  2. ให้บริการจ้างเหมาติดตั้งระบบสื่อสารโทรคมนาคม (Turnkey Service)

  บริษัทให้บริการหลักๆ ได้แก่ การให้คำปรึกษา (Consultant) การออกแบบ (Network
  Design) และการติดตั้ง (Installation) ระบบสื่อสารโทรคมนาคม
  ที่มีความเหมาะสมกับความต้องการในการใช้งานของลูกค้าและรองรับเทคโนโลยีในอนาคต เช่น
  อุปกรณ์ชุมสาย (Soft Switch) อุปกรณ์ต่อเชื่อมเครื่องโทรศัพท์ IP เป็นต้น

  3. ให้บริการซ่อมแซมอุปกรณ์สื่อสารโทรคมนาคมและอุปกรณ์อิเล็กทรอนิกส์ต่างๆ ที่เกี่ยวข้อง
  ภายใต้ชื่อ SAMART A+

  บริษัทได้ขยายธุรกิจการให้บริการซ่อมอุปกรณ์สื่อสารโทรคมนาคมกับหน่วยงานราชการ รัฐวิสาหกิจ
  และเอกชน เนื่องจากมีบุคลากรและทีมงานที่เชี่ยวชาญด้านการซ่อมอุปกรณ์
  ทำให้บริษัทมีรายได้เพิ่มขึ้นและได้ใช้ทรัพยากรที่มีอยู่อย่างมีประสิทธิภาพ
  และช่วยประหยัดค่าใช้จ่ายสำหรับการส่งอุปกรณ์ไปซ่อมในต่างประเทศ

  4. บริการอื่นๆ

  4.1 บริการสื่อสารข้อมูลความเร็วสูง (Samart DSL)

  ในปี 2546 บริษัทได้รับโอนธุรกิจสื่อสารข้อมูลความเร็วสูงผ่านโครงข่ายสายท้องถิ่นของบริษัท
  ทีโอที จำกัด (มหาชน) จากบริษัท สามารถบรอดแบนด์ เซอร์วิสเซส จำกัด

  4.2 บริการ Outsourcing อื่นๆ

  บริษัทได้รับ License ในการบริการติดตั้งและบำรุงรักษาอุปกรณ์ของบริษัท นอร์เทล และบริษัท
  ซิสโก้ ประเทศไทย ให้กับลูกค้าทั้งภาครัฐบาลและเอกชน

ข) การตลาดและภาวะการแข่งขัน

  1. นโยบายและลักษณะการตลาดของผลิตภัณฑ์และบริการที่สำคัญ

  กลยุทธ์การแข่งขัน

  บริการส่วนใหญ่จะเป็นการให้บริการหลังการขาย เริ่มตั้งแต่การสำรวจ ติดตั้ง
  ตลอดจนการบำรุงรักษาและดูแลระบบให้มีความเสถียรสูงสุด
  ดังนั้นกลยุทธ์การแข่งขันที่บริษัทนำมาใช้จึงเป็นการกำหนดมาตรฐานบริการ (Service Level
  Agreement-SLA) ที่เหมาะสมกับสภาพการใช้งานของลูกค้าและคุณสมบัติของเทคโนโลยี
  เพื่อให้ลูกค้าสามารถใช้บริการได้สูงสุด กล่าวคือ การมีศูนย์บริการทั่วประเทศ การให้บริการแบบ
  24 x 7 และการรับรอง Availability ของระบบที่ให้บริการ เป็นต้น

  สำหรับการให้บริการจ้างเหมาติดตั้งระบบสื่อสารโทรคมนาคม
  เป็นการสร้างความต้องการและการจัดสรรผลิตภัณฑ์หรือบริการตามความต้องการของลูกค้ารายใดรายหนึ่งโดยเฉพาะ
  ดังนั้นการสร้างความสัมพันธ์ที่ดีกับลูกค้า และการคัดเลือกพันธมิตรธุรกิจที่มีความพร้อม
  จึงเป็นสิ่งจำเป็นในการแข่งขันกับคู่แข่งรายอื่นๆ ทั้งนี้
  บริษัทต้องได้รับการสนับสนุนที่ดีจากลูกค้าและพันธมิตร
  เพื่อบริษัทสามารถตอบสนองความต้องการของลูกค้า และนำเสนอในราคาที่แข่งขันได้
  กล่าวคือต้องอยู่ในงบประมาณที่ลูกค้ากำหนดไว้

  กลุ่มลูกค้าป้าหมาย

  ลูกค้าแบ่งเป็น 2 กลุ่มใหญ่ คือ ภาคเอกชน และภาครัฐ (หน่วยงานราชการและรัฐวิสาหกิจ)
  รวมถึงการบริการให้กับบริษัทในเครือ

  2. ภาวะการแข่งขัน

  สภาพการแข่งขันของการประมูลโครงการ
  โดยเฉพาะผลิตภัณฑ์หรือบริการระบบเทคโนโลยีที่ทันสมัยนั้น เป็นการแข่งขันที่สูงมาก
  โดยเฉพาะการแข่งขันด้านราคา เนื่องจากมีผู้ให้บริการรายใหม่ๆ เข้ามาแข่งขันมากขึ้น
  ประกอบกับผู้ผลิตผลิตภัณฑ์บางรายได้หันมาเป็นผู้ให้บริการเอง
  ซึ่งมีผลให้การแข่งขันด้านราคาสูงขึ้นไปอีก เนื่องจากผู้ผลิตรายนั้นๆ สามารถควบคุมต้นทุนได้ดีกว่า
  อย่างไรก็ตาม บริษัทยังมีความได้เปรียบในการแข่งขันคือ
  เป็นบริษัทที่มีผลงานที่ดีกับหน่วยงานราชการทั้งในอดีตและปัจจุบัน
  อีกทั้งยังเป็นผู้ชำนาญการในการบริการแบบครบวงจร ตั้งแต่การสำรวจ ติดตั้ง
  และการบำรุงรักษาและดูแลระบบหรือบริการ
  โดยเฉพาะอย่างยิ่งระบบเทคโนโลยีการสื่อสารผ่านดาวเทียม

ค) การจัดหาผลิตภัณฑ์หรือบริการ

การจัดหาเทคโนโลยีและอุปกรณ์ของระบบต่างๆ นั้น
ส่วนใหญ่บริษัทจะมีพันธมิตรธุรกิจที่มีความพร้อมในการผลิตและนำเข้าอุปกรณ์ต่างๆ
โดยพันธมิตรดังกล่าวจะเป็นผู้ผลิตในต่างประเทศ และบริษัทตัวแทนจำหน่ายที่อยู่ในประเทศไทย
ส่วนงานด้านบริการมีทีมบุคลากรที่มีความเชี่ยวชาญในระบบสื่อสารโทรคมนาคมและเทคโนโลยีสารสนเทศเป็นของตนเองอยู่แล้ว

ง) โครงการต่างๆ ที่สำคัญ และโครงการที่ยังไม่ได้ส่งมอบ

  1) โครงการต่างๆ ที่สำคัญ

  โครงการที่ 1 โครงการอินเทอร์เน็ตโรงเรียน หรือ SchoolNet ของกระทรวงศึกษาธิการ
  จำนวน 10,600 โรงเรียนทั่วประเทศ เพื่อใช้งานอินเทอร์เน็ตความเร็วสูง และโทรศัพท์ระบบ
  VoIP กับบริษัท ทีโอที จำกัด (มหาชน) เมื่อวันที่ 7 เมษายน 2548
  ซึ่งมีมูลค่าโครงการทั้งสิ้นประมาณ 3,000 ล้านบาท ตลอดระยะเวลาโครงการ 5 ปี
  โดยเริ่มทำการติดตั้งแล้วตั้งแต่ปี 2548 และสามารถให้บริการได้ทั้งหมด 10,600
  โรงเรียนทั่วประเทศ ตั้งแต่เดือนกุมภาพันธ์ 2549 ทั้งนี้
  เมื่อครบกำหนดสัญญาเช่าตามระยะเวลาโครงการ 5 ปีแล้ว บริษัทได้รับการอนุมัติจากบริษัท
  ทีโอที จำกัด (มหาชน) เมื่อวันที่ 11 มีนาคม 2554
  ในการต่ออายุสัญญาเช่าอุปกรณ์สื่อสารดาวเทียมและระบบโทรศัพท์ผ่านดาวเทียม
  เพื่อให้บริการเช่าใช้เครือข่ายสื่อสารข้อมูลความเร็วสูงผ่านระบบดาวเทียมโครงการอินเทอร์เน็ตโรงเรียน
  (SchoolNet) พร้อมการซ่อมบำรุงดูแลรักษาตลอดอายุสัญญา จำนวน 10,000 แห่ง
  ซึ่งมีมูลค่าโครงการทั้งสิ้น 2,292 ล้านบาท (ไม่รวมภาษีมูลค่าเพิ่ม) ระยะเวลาโครงการ 60
  เดือน เริ่มตั้งแต่วันที่ 1 มีนาคม 2554 ถึง 29 กุมภาพันธ์ 2559
  โดยมีเงื่อนไขชำระเงินเป็นรายเดือนๆ ละ 38.2 ล้านบาท (ไม่รวมภาษีมูลค่าเพิ่ม)

  2) โครงการที่ยังไม่ได้ส่งมอบ

  ณ วันที่ 31 ธันวาคม 2553 บริษัทมีโครงการที่ยังไม่ได้ส่งมอบ ดังนี้

+---+------------+------------------------------+----+----+-----+----+
| ล | รายชื่อลูกค้า  | ชื่อโครงการ                    | สัญ |    | มูล  | ค  |
| ำ |            |                              | ญา |    | ค่าโ | วา |
| ด |            |                              |    |    | ครง | มค |
| ับ |            |                              |    |    | การ | ืบห |
| ที่ |            |                              |    |    |     | น้า |
|   |            |                              |    |    | (ล  |    |
|   |            |                              |    |    | ้านบ | (  |
|   |            |                              |    |    | าท) | %) |
+---+------------+------------------------------+----+----+-----+----+
|   |            |                              | ว  | ว  |     |    |
|   |            |                              | ันที่ | ันที่ |     |    |
|   |            |                              |    |    |     |    |
|   |            |                              | เ  | สิ้น |     |    |
|   |            |                              | ริ่ม | สุด |     |    |
+---+------------+------------------------------+----+----+-----+----+
| 1 | บมจ.ทีโอที   | งานติดตั้งสถานีฐานโทรคมนาคม ระบบ | 18 | 1  | 3.9 | 7  |
| . |            | Wireless Broadband ยี่ห้อ NSN ที่ | /1 | 5/ |     | 5% |
|   |            | มหาวิยาลัยเอแบค วิทยาเขตบางนา   | 0/ | 2/ |     |    |
|   |            |                              | 53 | 54 |     |    |
+---+------------+------------------------------+----+----+-----+----+
| 2 | บมจ.ทีโอที   | งานสร้างสถานีฐานระบบ Wireless  | 14 | 1  | 2   | 5  |
| . |            | Broadband สำหรับอาคารในเขตพื้นที่ | /1 | 1/ | 4.9 | 2% |
|   |            | กรุงเทพตอนล่าง                 | 0/ | 2/ |     |    |
|   |            |                              | 53 | 54 |     |    |
+---+------------+------------------------------+----+----+-----+----+
| 3 | บมจ.ทีโอที   | งานจ้างสร้างสถานีฐานระบบ        | 29 | 2  | 6.8 | 1  |
| . |            | Wireless Broadband           | /1 | 8/ |     | 5% |
|   |            | สำ                           | 1/ | 3/ |     |    |
|   |            | หรับอาคารในเขตพื้นที่กรุงเทพตอนล่าง | 53 | 54 |     |    |
+---+------------+------------------------------+----+----+-----+----+
| 4 | การนิคมอ    | เช่าบริการระบบเครือข            | 2  | 2  | 298 | 9  |
| . | ุตสหากรรมแห | ่ายควาปลอดภัยด้วยระบบกล้องวงจรปิด | 4/ | 4/ |     | 0% |
|   | ่งประเทศไทย | (CCTV)                       | 9/ | 9/ |     |    |
|   |            |                              | 53 | 58 |     |    |
+---+------------+------------------------------+----+----+-----+----+
| 5 | สำนักง      | เช่าใช้ทรานสปอนเดอร์ (MOENet    | 1  | 3/ | 7   | 3  |
| . | านปลัดกระทร | Bandwidth 84Mbps)            | /1 | 9/ | 3.5 | 0% |
|   | วงศึกษาธิการ | (Telcom-MOE)                 | 0/ | 54 |     |    |
|   |            |                              | 53 |    |     |    |
+---+------------+------------------------------+----+----+-----+----+
| 6 | สำนักง      | จ้างบริการบำรุงรักษาจานดาวเทียม   | 1  | 3  | 4   | 3  |
| . | านปลัดกระทร | (MA MOENet 500 sites)        | /1 | 0/ | .99 | 0% |
|   | วงศึกษาธิการ |                              | 0/ | 9/ |     |    |
|   |            |                              | 53 | 54 |     |    |
+---+------------+------------------------------+----+----+-----+----+

  หมายเหตุ 1) มูลค่างานโครงการเป็นตัวเลขที่ยังไม่รวมภาษีมูลค่าเพิ่ม

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

4.1.4 บริษัท ไอที เจ็น จำกัด

  ก) ลักษณะผลิตภัณฑ์หรือบริการ

  ได้จัดตั้งขึ้นเพื่อเป็นศูนย์รวมในการจัดซื้อ/จัดหาอุปกรณ์สำหรับงานโครงการทางด้านเทคโนโลยีสารสนเทศ
  การสื่อสารโทรคมนาคม และอิเลคโทรนิคส์ เพื่อจำหน่ายให้กับบริษัทภายในกลุ่ม

  ข) ตลาดและภาวะการแข่งขัน

  เนื่องจากกลยุทธ์ในการรวมศูนย์จัดซื้อ/จัดหาอุปกรณ์ดังกล่าวข้างต้น
  ทำให้ภาวะการแข่งขันทางการตลาดมีน้อย แต่อย่างไรก็ตาม
  บริษัทก็ยังต้องคำนึงถึงเรื่องคุณภาพและราคาของสินค้า
  รวมทั้งการส่งมอบผลิตภัณฑ์ตรงตามกำหนดเวลา
  อันจะยังประโยชน์ต่อผลประกอบการโดยรวมที่ดีของกลุ่ม

  ค) การจัดหาผลิตภัณฑ์หรือบริการ

  ในการจัดหาผลิตภัณฑ์นั้น บริษัทจะพิจารณาคัดเลือกคุณภาพและบริการ
  ทั้งจากผู้ผลิตหรือผู้จัดจำหน่าย รวมทั้งผลิตภัณฑ์ เพื่อให้มั่นใจได้ว่าอุปกรณ์ที่ได้จัดซื้อ/จัดหามานั้น
  มีคุณภาพตรงตามมาตรฐาน

4.2 สายธุรกิจรับเหมาออกแบบติดตั้งระบบ (System Integration)

ธุรกิจการให้บริการวางระบบโซลูชั่นด้านเทคโนโลยีสารสนเทศและการสื่อสารโทรคมนาคมครบวงจร
หรือ SI (System Integrator)
รวมไปถึงการให้บริการหลังการขายและการบริการซ่อมบำรุงรักษา (Maintenance Agreement
Service) โดยมีลูกค้าหลักๆ คือ องค์กรภาครัฐและรัฐวิสาหกิจขนาดใหญ่ โดย บริษัท
สามารถคอมเทค จำกัด ซึ่งมีทุนจดทะเบียน 225 ล้านบาท

4.2.1 บริษัท สามารถคอมเทค จำกัด

  ก) ลักษณะผลิตภัณฑ์หรือบริการ

  ให้บริการแบบครบวงจร (Turn key Project) ได้แก่
  การเป็นที่ปรึกษาพัฒนาระบบงานโครงการ
  การออกแบบระบบและการรวมระบบงานบริหารโครงการ และงานด้านการติดตั้งโครงการ
  รวมถึงการจัดซื้อ และจัดหาอุปกรณ์ตลอดจนผู้รับเหมางาน การพัฒนาโปรแกรมระบบงาน
  การติดตั้งระบบ การทดสอบระบบตลอดจนถึงการให้บริการหลังการขาย
  และการบริการซ่อมบำรุงรักษา
  โดยผลิตภัณฑ์ที่ทางบริษัทจัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
  และเทคโนโลยีสารสนเทศเป็นหลัก

  นอกจากนี้ ในปี 2549 บริษัท สามารถคอมเทค จำกัด ได้เป็นตัวแทนจำหน่ายหลัก (Strategic
  Reseller) ของบริษัท ซิต้า (SITA) ในการขายและให้บริการเทคโนโลยีสารสนเทศโซลูชั่น
  เพื่อใช้ในด้านระบบการจัดการสำหรับสายการบินและสนามบินทั้งในประเทศไทยและในภูมิภาคอินโดจีน

  บริษัทยังสามารถรักษาระดับมาตรฐานการให้บริการได้ตามมาตรฐาน ISO9001 ซึ่งบริษัท
  สามารถคอมเทค จำกัด เป็น 1 ใน 5 บริษัทในเครือ “สามารถ”
  ที่ได้รับการรับรองมาตรฐานคุณภาพ CMMI Level 3 ซึ่งเป็นมาตรฐานด้านการพัฒนาคุณภาพจาก
  Software ตั้งแต่ปี 2552 ที่ผ่านมา ซึ่งส่งผลให้ระบบงานและความเชื่อมั่นของลูกค้าดีขึ้น
  ถือได้ว่าเป็นจุดแข็งในการแข่งขันในระยะยาว

  ข) การตลาดและภาวะการแข่งขัน

1. กลยุทธ์การแข่งขัน

  สินค้าส่วนใหญ่เป็นสินค้าที่จัดทำเฉพาะลูกค้าแต่ละรายให้เหมาะสมกับความต้องการของลูกค้าและมีเทคโนโลยีที่ทันสมัย
  ดังนั้น การจัดจำหน่ายจึงเป็นการขายตรงให้กับกลุ่มลูกค้าเป้าหมาย
  โดยทำการเข้าประมูลแข่งกับคู่แข่งรายอื่นๆ ทั้งนี้ บริษัทจะเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานราชการและรัฐวิสาหกิจ
  งานที่จัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่ภาครัฐกำหนดไว้
  โดยภาครัฐจะเลือกผู้ที่เสนอข้อเสนอทางด้านเทคนิคสอดคล้องกับความต้องการมากที่สุด
  และเสนอราคาที่ต่ำที่สุด บริษัทจึงเลือกสรรพันธมิตรทางธุรกิจที่มีความพร้อมทางด้านวิศวกรรม
  และการสนับสนุนเพื่อตอบสนองให้ตรงกับความต้องการของลูกค้า

2. กลุ่มลูกค้าเป้าหมาย

  ลูกค้าส่วนใหญ่จะเป็นหน่วยงานราชการและรัฐวิสาหกิจ
  รวมทั้งให้บริการเป็นที่ปรึกษาให้กับบริษัทในเครือ

3. สภาพการแข่งขันภายในอุตสาหกรรม

  ตลาดงานรับเหมาโครงการระบบเทคโนโลยีสารสนเทศ
  และสื่อสารโทรคมนาคมในปัจจุบันมีการแข่งขันสูง โดยเฉพาะอย่างยิ่งโครงการในภาครัฐ
  เนื่องจากมีความเสี่ยงทางด้านการชำระเงินอยู่ในเกณฑ์ต่ำเมื่อเทียบกับโครงการของภาคเอกชน
  ทำให้มีผู้ให้บริการรายใหม่ๆ เข้ามาแข่งขันในส่วนของการประมูลงานภาครัฐมากยิ่งขึ้น
  ในขณะที่ผู้ผลิตสินค้าบางรายได้ผันตัวเองมาเป็นผู้ให้บริการทางด้านเทคโนโลยีเองด้วย
  ส่งผลให้มีการแข่งขันทางด้านราคามากยิ่งขึ้นและทำให้กำไรเบื้องต้นในแต่ละโครงการลดลง
  อย่างไรก็ตามหน่วยงานราชการจะมีการคัดเลือกผู้รับเหมาโดยการประเมินผลงานในอดีตที่มีกับหน่วยงานนั้นๆ
  ซึ่งบริษัทจะมีความได้เปรียบเนื่องจากเป็นผู้นำทางด้านการติดตั้งระบบเทคโนโลยีสารสนเทศและสื่อสารโทรคมนาคมที่มีผลงานกับทางภาครัฐหลายหน่วยงาน
  และคุณภาพของผลงานเป็นที่ยอมรับอย่างกว้างขวาง
  ทำให้บริษัทจัดอยู่ในอันดับต้นของผู้ให้บริการธุรกิจการติดตั้งระบบเทคโนโลยีสารสนเทศ
  และการสื่อสาร

  ในปี 2553
  บริษัทรักษาระดับมาตรฐานของระบบการทำงานภายในองค์กรต่อเนื่องได้อย่างมีประสิทธิภาพและประสิทธิผล
  โดยเน้นการพัฒนาองค์ ความรู้ของบุคลากร ที่เรียกว่า “Target Knowledge
  Certification” ทำให้ทีมงานขาย วิศวกรออกแบบและติดตั้ง
  มีคุณภาพในการทำงานได้ให้ทันต่อการเปลี่ยนแปลงของธุรกิจในปัจจุบันและในอนาคต
  นอกเหนือจากนั้นบริษัทยังคงรักษามาตรฐานการให้บริการที่สอดคล้องกับมาตรฐาน ISO 9001
  ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการแข่งขันในระยะยาว
  และทำให้บริษัทประสบความสำเร็จในการชนะการประมูลโครงการต่างๆ ในปี 2553
  ซึ่งโครงการเหล่านี้จะสร้างรายได้ให้แก่บริษัท
  และจะเป็นฐานรายได้จากการบำรุงรักษาระบบต่อไปในอนาคต

ค) การจัดหาผลิตภัณฑ์หรือบริการ

  บริษัทเป็นผู้จัดหาผลิตภัณฑ์ในด้านระบบโทรคมนาคม คอมพิวเตอร์ และระบบเครือข่ายจากผู้ผลิต
  และตัวแทนจำหน่ายจากทั้งภายในและภายนอกประเทศ
  เพื่อนำมาใช้ในโครงการแต่ละโครงการเพื่อให้บรรลุซึ่งวัตถุประสงค์ของลูกค้าเป็นสำคัญ
  ซึ่งแต่ละโครงการจะมีข้อกำหนดเฉพาะไว้ก่อน ดังนั้น ก่อนที่จะทำการเข้าประมูล
  หรือทำสัญญากับลูกค้า บริษัทจะทำการจัดหา และทำข้อตกลงกับ Supplier หรือ Partner
  ที่เหมาะสมและสอดคล้องกับความต้องการของลูกค้า
  ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
  และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อจากผู้ผลิตอุปกรณ์หลายรายทั้งในแถบยุโรปและอเมริกา
  โดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะ และ/หรือ คุณสมบัติของผลิตภัณฑ์และบริการแตกต่างกันไป
  ดังนั้น บริษัทจะสั่งซื้อผลิตภัณฑ์และบริการต่อเมื่อเริ่มดำเนินโครงการเท่านั้น

  ในส่วนของการให้บริการติดตั้งและให้บริการหลังการขาย
  ส่วนใหญ่บริษัทจะเป็นผู้ดำเนินการติดตั้งเองโดยใช้ทีมงานภายในของบริษัท
  ซึ่งผ่านการฝึกอบรมและมีประสบการณ์ตลอดจนมีความชำนาญเกี่ยวกับการติดตั้งระบบโทรคมนาคมและสารสนเทศเป็นอย่างดี
  โดยมีมาตรฐานการในการให้บริการลูกค้าสอดคล้องกับระบบคุณภาพตามมาตรฐาน ISO 9001

  การป้องกันความเสี่ยงของราคาผลิตภัณฑ์จากอัตราการแลกเปลี่ยน

  โดยปกติก่อนดำเนินโครงการ
  บริษัทต้องประมาณการต้นทุนโครงการล่วงหน้าเป็นระยะเวลาประมาณ 1-2 เดือน
  ในกรณีที่ต้องนำเข้าอุปกรณ์บางส่วนจากต่างประเทศ
  ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการแลกเปลี่ยนเงินตราต่างประเทศแบบลอยตัว
  จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าวโดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ 3

  2. มีนโยบายในการทำสัญญาซื้อ-ขายเงินตราต่างประเทศล่วงหน้า
  ครอบคลุมทั้งจำนวนตามจังหวะเวลาและต้นทุนที่เหมาะสม

ง) โครงการต่างๆ ที่สำคัญ และโครงการที่ยังไม่ได้ส่งมอบ

  1) โครงการต่างๆ ที่สำคัญ

  โครงการที่ 1 โครงการให้บริการบำรุงรักษาระบบตรวจบัตรผู้โดยสารก่อนขึ้นเครื่อง (CUTE) ณ
  ท่าอากาศยานสุวรรณภูมิกับบริษัท ท่าอากาศยานไทย จำกัด (มหาชน) เมื่อวันที่ 10 กันยายน
  2552 ซึ่งมีมูลค่าโครงการทั้งสิ้น 2,132.5 ล้านบาท (ไม่รวมภาษีมูลค่าเพิ่ม)
  ระยะเวลาโครงการ 5 ปี เริ่มตั้งแต่วันที่ 1 ตุลาคม 2552 ถึง 30 กันยายน 2557
  โดยมีเงื่อนไขการชำระเงินเป็นรายเดือนๆ ละ 35.5 ล้านบาท (ไม่รวมภาษีมูลค่าเพิ่ม) ทั้งนี้
  การให้บริการและบำรุงรักษาระบบตรวจบัตรผู้โดยสารก่อนขึ้นเครื่อง (CUTE) ประกอบด้วย
  อุปกรณ์ที่ใช้ในการเช็คอินและตรวจสอบผู้โดยสารก่อนขึ้นเครื่อง จำนวน 808 ชุด ติดตั้ง ณ
  เคาน์เตอร์เช็คอิน (Check-in counter) ทางออกขึ้นเครื่อง (Gate) ตามลำดับ

  โครงการที่ 2 โครงการพัฒนาระบบสารสนเทศที่ดิน กับกรมที่ดิน เมื่อวันที่ 3 พฤศจิกายน 2552
  มูลค่าโครงการทั้งสิ้น 691.59 ล้านบาท (ไม่รวมภาษีมูลค่าเพิ่ม) ระยะเวลาโครงการ 1,095
  วัน โดยกำหนดวันทำงานแล้วเสร็จวันที่ 2 พฤศจิกายน 2555 ซึ่งมีกำหนดการชำระเงินดังนี้

  1. เงินรับล่วงหน้า จำนวนเงิน 55.33 ล้านบาท

  2. ชำระเงินงวดที่ 1-3 ภายในปี 2553 จำนวนเงิน 110.66 ล้านบาท

  3. ชำระเงินงวดที่ 4-6 ภายในปี 2554 จำนวนเงิน 331.96 ล้านบาท

  4. ชำระเงินงวดที่ 7 ภายในปี 2555 จำนวนเงิน 193.64 ล้านบาท

  2) โครงการที่ยังไม่ได้ส่งมอบ

  ณ วันที่ 31 ธันวาคม 2553 บริษัทมีโครงการที่ยังไม่ได้ส่งมอบ ดังนี้

+---+-------------+----------------------------+----+-----+-----+----+
| ล | รายชื่อลูกค้า   | ชื่อโครงการ                  | สัญ |     | มูล  | ค  |
| ำ |             |                            | ญา |     | ค่าโ | วา |
| ด |             |                            |    |     | ครง | มค |
| ับ |             |                            |    |     | การ | ืบห |
| ที่ |             |                            |    |     |     | น้า |
|   |             |                            |    |     | (ล  |    |
|   |             |                            |    |     | ้านบ | (  |
|   |             |                            |    |     | าท) | %) |
+---+-------------+----------------------------+----+-----+-----+----+
|   |             |                            | ว  | วันที่ |     |    |
|   |             |                            | ันที่ |     |     |    |
|   |             |                            |    | ส   |     |    |
|   |             |                            | เ  | ิ้นสุด |     |    |
|   |             |                            | ริ่ม |     |     |    |
+---+-------------+----------------------------+----+-----+-----+----+
| 1 | สำ          | โครงการขยายระบ             | 3  | 2   | 19  | 2  |
| . | นักงานปลัดกระ | บโทรศัพท์ในข่ายกระทรวงมหาดไทย | 1/ | 1/3 | 6.5 | 5% |
|   | ทรวงมหาดไทย |                            | 3/ | /55 |     |    |
|   |             | สู่ระดับอำเภอ (MOI-99L-08)    | 53 |     |     |    |
+---+-------------+----------------------------+----+-----+-----+----+
| 2 | สำ          | โครงการจ้างบำรุงรักษ          | 1  | 1/9 | 9   | 2  |
| . | นักงานปลัดกระ | าและซ่อมแซมอุปกรณ์วิดีทัศน์ทางไกล | /1 | /54 | .96 | 5% |
|   | ทรวงมหาดไทย | ( MOI-02R-10)              | 0/ |     |     |    |
|   |             |                            | 53 |     |     |    |
+---+-------------+----------------------------+----+-----+-----+----+
| 3 | กรมก        | โครงก                      | 9  | 7/6 | 5   | 2  |
| . | ารสื่อสารทหาร | ารบูรณาการระบบโทรคมนาคมทหาร | /1 | /54 | .47 | 0% |
|   | กองบัญชา     | ร่วมกับเครือข่ายการสื่อสารหลักของ | 2/ |     |     |    |
|   | การกองทัพไทย | กห. ( SCH-68S-09)          | 53 |     |     |    |
+---+-------------+----------------------------+----+-----+-----+----+
| 4 | บมจ.ท่า      | สัญญาซื้อขาย                  | 9  | 6/1 | 11  | 10 |
| . | อากาศยานไทย | พร้อมติดตั้งหน่วยความจำเพิ่มเติมบน | /1 | /54 | .04 | 0% |
|   |             | เครื่องคอมพิวเตอร์แม่ข่ายของระบบ | 0/ |     |     |    |
|   |             | AIMS ณ ท่าอากาศยานสุวรรณภูมิ   | 53 |     |     |    |
+---+-------------+----------------------------+----+-----+-----+----+
| 5 | การรถไฟแ    | สัญญาจ้างให                  | 16 | 15  | 102 | 5% |
| . | ห่งประเทศไทย | ้บริการระบบเช็คอินผู้โดยสาร(CUTE | /1 | /11 | .69 |    |
|   |             | Check-in System)           | 1/ | /56 |     |    |
|   |             | พ                          | 53 |     |     |    |
|   |             | ร้อมอุปกรณ์และการซ่อมบำรุงรักษาฯ |    |     |     |    |
|   |             | ณ                          |    |     |     |    |
|   |             | สถาน                       |    |     |     |    |
|   |             | ีรับส่งผู้โดยสารอากาศยานกรุงเทพฯ |    |     |     |    |
+---+-------------+----------------------------+----+-----+-----+----+
| 6 | บมจ.ท่า      | สัญญาจ้างบ                   | 16 | 15  | 69  | 5% |
| . | อากาศยานไทย | ำรุงรักษาระบบเครือข่ายสารสนเทศ | /1 | /11 | .72 |    |
|   |             | AIMS ณ ท่าอากาศยานสุวรรณภูมิ   | 1/ | /55 |     |    |
|   |             |                            | 53 |     |     |    |
+---+-------------+----------------------------+----+-----+-----+----+

  หมายเหตุ : 1) มูลค่างานโครงการเป็นตัวเลขที่ยังไม่รวมภาษีมูลค่าเพิ่ม

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

  นโยบายการวางเงินประกันโครงการ การจัดสรรงบประมาณสำหรับการประมูล
  และการหาแหล่งเงินทุน

-   การวางเงินประกันโครงการ

  การวางเงินประกันโครงการจะเป็นไปตามข้อกำหนดของลูกค้าโดยส่วนใหญ่จะวางเงินประกันโครงการประมาณร้อยละ
  5 ของมูลค่าโครงการทั้งหมด

-   การจัดสรรงบประมาณสำหรับการประมูล

  การจัดสรรงบประมาณสำหรับการประมูล
  จะประมาณการโดยอิงกับงบประมาณของลูกค้าในโครงการ
  โดยจะประมาณการต้นทุนของโครงการนั้นๆ ซึ่งประกอบด้วยต้นทุนต่างๆ ดังนี้ คือ
  ต้นทุนของตัวผลิตภัณฑ์ ทั้งตัวอุปกรณ์และซอฟต์แวร์ ค่าดำเนินการการติดตั้ง
  ค่าดำเนินการการรับประกันหลังการขาย และรวมถึงค่าดำเนินการทางการตลาด
  และการขายต่างๆ ในโครงการนั้นๆ

-   การหาแหล่งเงินทุน

  ในปัจจุบันบริษัทมีวงเงินสินเชื่อประเภทต่างๆ กับธนาคารอยู่แล้ว
  ซึ่งใช้เป็นเงินทุนหมุนเวียนในการดำเนินกิจการและสามารถรองรับการดำเนินโครงการที่มีมูลค่าไม่สูงมากนัก
  เช่น ไม่เกิน 50 ล้านบาท ในกรณีที่เป็นโครงการขนาดใหญ่
  บริษัทจะขอวงเงินสินเชื่อกับธนาคาร/สถาบันการเงินเป็นรายโครงการ (Project Finance)
  โดยมีเงื่อนไขการชำระคืนเงินกู้ต่อเมื่อบริษัทได้รับเงินจากโครงการนั้นๆ แล้ว

4.3 สายธุรกิจนวัตกรรมและเทคโนโลยีประยุกต์ (Innovation Business Application
Solutions & Services)

  ให้บริการซอฟต์แวร์ประยุกต์ พาณิชย์อิเล็กทรอนิกส์
  รวมถึงให้คำปรึกษาออกแบบประยุกต์เทคโนโลยีสารสนเทศแบบบูรณาการให้กับลูกค้า
  ตั้งแต่เริ่มติดตั้งระบบจนเสร็จสมบูรณ์ พร้อมด้วยการบริหารระบบงานครบวงจร เช่น

  บริการเกตเวย์สำหรับการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์ หรือ
  Electronic Data Interchange (EDI) Gateway
  บริการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์บนอินเทอร์เน็ต (Web EDI)
  บริการรับฝากเว็บไซต์ (Web Hosting Services)
  บริการซอฟต์แวร์ประยุกต์ทางการจัดการกระบวนการทำงาน (Electronic Workflow)
  บริการซอฟต์แวร์ประยุกต์ด้านบริหารจัดการห่วงโซ่อุปทาน (Supply Chain Management -
  SCM) รวมถึงให้บริการเสริมต่างๆ ในการแลกเปลี่ยนข้อมูลธุรกรรมทางธุรกิจอย่างครบวงจร
  โดยกลุ่มลูกค้าส่วนใหญ่จะมีการใช้งานในลักษณะการทำธุรกรรมระหว่างภาคธุรกิจ (Business
  to Business) และระหว่างภาคธุรกิจกับภาครัฐ (Business to Government) ได้แก่
  องค์กรรัฐบาล กลุ่มธุรกิจธนาคาร โรงงานอุตสาหกรรม และกลุ่มผู้ค้าปลีก เป็นต้น อาทิเช่น
  การให้บริการซอฟต์แวร์ประยุกต์ด้านการแลกเปลี่ยนข้อมูลทางอิเล็กทรอนิกส์ระหว่างบริษัทคู่ค้า
  (SupplyNET) ให้กับกลุ่มบริษัท เซ็นทรัล รีเทล คอร์ปอร์เรชั่น จำกัด
  ซึ่งเป็นผู้ให้บริการห้างสรรพสินค้าและซูเปอร์มาร์เก็ตชั้นนำ
  ที่จะช่วยลดค่าใช้จ่ายพร้อมยกระดับการดำเนินงานในห่วงโซ่อุปทาน (Supply Chain)
  ให้มีประสิทธิภาพมากขึ้น ซึ่งดำเนินการโดยบริษัท ไทยเทรดเน็ท จำกัด

  ระบบชำระเงินโดยใช้บัตรเป็นสื่อ ณ จุดขาย (Electronic Fund Transfer at Point of
  Sale หรือ EFT/POS) และเชื่อมโยงเครือข่ายการชำระเงินในการสั่งซื้อสินค้าด้วยบัตรเครดิต
  (Secured E-Payment Gateway) โดยระบบจะทำการโอนเงินผ่านระบบอิเล็กทรอนิกส์ ณ
  จุดที่ทำการซื้อขายเชื่อมโยงไปยังระบบฝากเงินของธนาคาร
  ทำให้ร้านค้าที่มีอุปกรณ์ปลายทางติดตั้งอยู่
  สามารถรับชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
  Card หรือ Smart Card ได้ นอกจากนี้ยังเป็น Solutions Provider ในด้านของ Smart
  Card Application ให้แก่ธนาคารพาณิชย์ในประเทศไทย และองค์กรผู้ออกบัตร เช่น
  การพัฒนาและติดตั้งระบบ e-Refill สำหรับโทรศัพท์เคลื่อนที่แบบ Prepaid ให้กับบริษัท
  แอดวานซ์ อินโฟเซอร์วิส จำกัด (มหาชน) ดำเนินการโดยบริษัท พอสเน็ท จำกัด

  บริการ Cyber University หรือบริการระบบการเรียนการสอนอิเล็กทรอนิกส์
  (e-Learning) แบบครบวงจร
  ที่ให้กับสถาบันการศึกษาที่ต้องการช่องทางที่เป็นทางเลือกในการให้การศึกษาและความรู้
  ผ่านบทเรียนอิเล็กทรอนิกส์ (e- Courseware) คุณภาพ ที่บริษัททำการผลิต
  เพื่อเพิ่มประสิทธิภาพในการให้บริการด้านการศึกษา
  และยังเป็นประโยชน์กับนักศึกษาโดยเพิ่มความสะดวกในการเข้าถึงบทเรียนผ่านเครือข่ายสื่อสาร
  สามารถให้บริการการศึกษาตามหลักสูตรเต็มรูปแบบ (Full Program)
  ซึ่งนักศึกษาสามารถสำเร็จการศึกษาและได้รับปริญญาเช่นเดียวกับการศึกษาหลักสูตรปกติ
  ปัจจุบันบริษัทได้ร่วมกับมหาวิทยาลัยรังสิตเพื่อให้บริการทั้งในหลักสูตรปริญญาตรีและปริญญาโท
  และร่วมกับมหาวิทยาลัยหอการค้าไทยเพื่อให้บริการ MBA Online
  สำหรับหลักสูตรบริหารธุรกิจมหาบัณฑิต สาขาวิชาการจัดการ
  สำหรับลูกค้าองค์กรที่เป็นเอกชนและหน่วยงานรัฐนั้น ยังมีบริการ Human Resource /
  Professional Development (HRD) ที่ประยุกต์ใช้ระบบ e-Learning
  ในด้านการฝึกอบรมและการพัฒนาทรัพยากรบุคคล นอกจากนี้มีแนวทางที่จะให้บริการ e-Testing
  สำหรับการบริหารจัดการคลังข้อสอบและการสอบ รวมถึงบริการ e-Books
  ที่เป็นบริการใหม่สำหรับการแปลง จัดทำ และบริหารคลังหนังสืออิเล็กทรอนิกส์
  ทั้งนี้บริการดังกล่าวดำเนินการโดย บริษัท สามารถ เทลคอม จำกัด (มหาชน) และบริษัท
  สามารถ เอ็ด เท็ค จำกัด

4.3.1 บริษัท สามารถเทลคอม จำกัด (มหาชน)

ให้บริการทางด้านการวางระบบการเรียนการสอนทางไกล (Distant Learning) แบบครบวงจร
(Total Solutions) ทั้งระบบการเรียนการสอนผ่านเครือข่ายอินเทอร์เน็ต
และระบบการเรียนการสอนทางไกลผ่านเครือข่ายสื่อสารชนิดต่าง ๆ อาทิเช่น
ระบบเครือข่ายสื่อสารผ่านดาวเทียม ระบบเครื่อข่ายสื่อสารผ่านสื่อความเร็วสูง
ระบบเครือข่ายสื่อสารไร้สาย และระบบเครือข่ายโทรศัพท์เคลื่อนที่ เป็นต้น
โดยประยุกต์ใช้เทคโนโลยีระบบอุปกรณ์ ซอฟต์แวร์ และบริการเครือข่ายสื่อสาร
จากผู้ให้บริการชั้นนำต่างๆ พร้อมบริการออกแบบ ติดตั้ง และบำรุงรักษา ครบวงจร

ก) ลักษณะผลิตภัณฑ์หรือบริการ

  ให้บริการแบบครบวงจร (Total Solutions) ได้แก่ การเป็นที่ปรึกษาพัฒนาระบบ
  การออกแบบระบบ และการรวมระบบงาน และงานด้านการติดตั้ง รวมถึงการจัดซื้อ
  และจัดหาอุปกรณ์ ตลอดจนผู้รับเหมางาน การพัฒนาโปรแกรมระบบงาน การติดตั้งระบบ
  การทดสอบระบบตลอดจนถึงการให้บริการหลังการขาย และการบริการซ่อมบำรุงรักษา
  สำหรับโครงการด้านระบบการเรียนการสอนทางไกล (Distant Learning)

  บริการส่วนใหญ่จัดทำเฉพาะลูกค้าแต่ละรายให้เหมาะสมกับความต้องการของลูกค้า
  ในลักษณะการให้บริการเป็นรายโครงการ ดังนั้น
  การจัดจำหน่ายจึงเป็นการขายตรงให้กับกลุ่มลูกค้าเป้าหมาย
  ในลักษณะการเข้าประมูลแข่งกับคู่แข่งรายอื่น ๆ
  โดยบริษัทจะเน้นการสร้างความสัมพันธ์ที่ดีกับลูกค้า
  ซึ่งส่วนใหญ่เป็นกลุ่มลูกค้าองค์กรโดยงานที่จัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่ลูกค้ากำหนดไว้
  โดยลูกค้าจะเลือกผู้ที่เสนอข้อเสนอทางด้านเทคนิคสอดคล้องกับความต้องการมากที่สุด
  และเสนอราคาที่ต่ำที่สุด
  บริษัทจึงเลือกได้มีการเลือกพันธมิตรทางธุรกิจที่มีความพร้อมทางด้านวิศวกรรม
  และการสนับสนุนทั้งก่อนและหลังการขายเพื่อตอบสนองให้ตรงกับความต้องการของลูกค้าได้อย่างมีประสิทธิภาพ

กลุ่มลูกค้าเป้าหมาย

  ลูกค้าส่วนใหญ่จะเป็นหน่วยงานด้านสถาบันการศึกษาทั้งภาครัฐและเอกชน
  หน่วนงานภาครัฐที่เกี่ยวข้องกับงานด้านการกำกับดูแลและให้บริการด้านการศึกษา
  รวมทั้งให้บริการเป็นที่ปรึกษาให้กับบริษัทในเครือ

ข) ตลาดและภาวะการแข่งขัน

  บริการด้านการเรียนการสอนทางไกล (Distant Learning) มีแนวโน้มการเติบโตสูง
  ทั้งในภาคสถาบันการศึกษาของรัฐและเอกชน รวมถึงในองค์กรและหน่วยงานต่าง ๆ
  อีกทั้งยังได้รับการสนับสนุนและส่งเสริมจากหน่วยงานภาครัฐไม่ว่าจะเป็นทางด้านนโยบายและงบประมาณ
  รวมถึงเทคโนโลยีด้านระบบเครื่อข่ายและอุปกรณ์ปลายทางที่มีประสิทธภาพสูงขึ้นในราคาที่ต่ำลง
  ส่งผลให้ระบบการเรียนการสอนทางไกลถูกนำมาใช้งานอย่างแพร่หลาย
  โดยประยุกต์ใช้เทคโนโลยีระบบอุปกรณ์ ซอฟต์แวร์
  และบริการเครือข่ายสื่อสารเข้ามาเพื่อช่วยให้เกิดการให้บริการด้านการเรียนการสอนได้อย่างครอบคลุมทั่วถึงและเท่าเทียมกันสำหรับพื้นที่ต่าง
  ๆ โดยเฉพาะในพื้นที่ห่างไกลที่ขาดความพร้อมด้านการศึกษา

  ทั้งนี้สำหรับการให้บริการในลักษณะงานรับเหมาโครงการนั้นปัจจุบันมีการแข่งขันสูง
  ทำให้มีผู้ให้บริการรายใหม่เข้ามาแข่งขันมากยิ่งขึ้น
  ในขณะที่ผู้ผลิตบางรายได้ผันตัวเองมาเป็นผู้ให้บริการทางด้านนี้เองด้วย
  ส่งผลให้มีการแข่งขันทางด้านราคามากยิ่งขึ้น
  อย่างไรก็ตามบริษัทก็มีจุดแข็งทางด้านชื่อเสียงและผลงานที่ผ่านมาซึ่งเป็นที่ยอมรับอย่างกว้างขวางกับหลายหน่วยงานทั้งหน่วยงานภาครัฐและเอกชน
  ประกอบกับการมีพันธมิตรทางธุรกิจที่เป็นผู้ผลิตระบบอุปกรณ์และซอฟต์แวร์
  รวมถึงผู้ให้บริการด้านเครือข่ายสื่อสารโทรคมนาคมชั้นนำ
  อีกทั้งยังมีบริษัทในเครือที่ดำเนินธุรกิจเป็นผู้ให้บริการด้านระบบการเรียนการสอนผ่านสื่ออิเล็กทรอนิกส์
  (e-Learning)
  ดังนั้นจึงส่งผลให้บริษัทมีความพร้อมในการให้บริการและแข่งขันในตลาดอุตสาหกรรมนี้ได้อย่างมีประสิทธิภาพ

  กลยุทธในการแข่งขัน

  บริษัทใช้ศักยภาพที่สามารถให้บริการได้แบบครบวงจร (Total Solutions)
  โดยการผสานความเชี่ยวชาญในผลิตภัณฑ์และการให้บริการแต่ละด้านของบริษัทในเครือ
  และจากพันธมิตรทางธุรกิจผู้ผลิตอุปกรณ์ ซอฟต์แวร์
  และบริการด้านเครื่อข่ายสื่อสารโทรคมนาคมชั้นนำต่าง ๆ มาเพื่อให้บริการได้อย่างมีคุณภาพ
  ประสิทธิภาพ และมีความได้เปรียนในการแข่งขัน รวมถึงอาศัยความสัมพันธ์ที่ดีกับลูกค้า
  และฐานลูกค้าของกลุ่มบริษัทในการนำเสนอบริการให้กับกลุ่มเป้าหมายได้อย่างมีประสิทธิภาพ

ค) การจัดหาผลิตภัณฑ์หรือบริการ

  บริษัทมีทีมงานสนับสนุนทางด้านงานวิศวกรรมประสิทธิภาพที่สามารถรองรับการให้บริการแบบครบวงจรได้ตั้งแต่
  การออกแบบระบบ การคัดเลือกอุปกรณ์ การพัฒนาซอฟต์แวร์
  รวมไปถึงงานด้านติดตั้งและบำรุงรักษา โดยมุ่งเน้นการคัดเลือกระบบอุปกรณ์ที่นำมาให้บริการ
  จากพันธมิตรทางธุรกิจที่เป็นผู้ผลิตหรือเจ้าของเทคโนโลยีโดยตรง ที่มีระบบอุปกรณ์ที่มีคุณภาพ
  ประสิทธิภาพ และคุณสมบัติตรงตามความต้องการของลูกค้า
  รวมถึงมีการสนับสนุนทั้งก่อนและหลังการขายที่ดีในระยะยาว อีกทั้งยังมีการผสาน (Synergy)
  การให้บริการด้านต่าง ๆ ที่เกี่ยวข้องจากบริษัทในเครือ
  เพื่อพัฒนาเป็นโซลูชั่นการให้บริการที่ครบวงจรสำหรับลูกค้าได้อย่างมีประสิทธิภาพ
  และมีความได้เปรียบในการแข่งขัน

4.3.2 บริษัท สามารถ เอ็ดเท็ค จำกัด

  จดทะเบียนจัดตั้งบริษัทเมื่อวันที่ 5 กุมภาพันธ์ 2553
  เพื่อดำเนินธุรกิจให้บริการการบริหารจัดการการศึกษาที่ผสมผสานเทคโนโลยีสารสนเทศและการสื่อสาร
  เข้ากับองค์ความรู้ เพื่อให้สามารถถ่ายทอดสู่ผู้เรียนได้อย่างมีประสิทธิภาพ
  โดยเป็นระบบการเรียนการสอนอิเล็กทรอนิกส์ (e-Learning)
  ที่สามารถนำมาประยุกต์ใช้สำหรับการจัดการการเรียนการสอนในชั้นเรียน (Classroom-Based
  Learning) และการจัดการการเรียนการสอนทางไกล (Distance Learning)
  นอกจากนี้บริษัทยังให้บริการออกแบบและผลิตบทเรียนอิเล็กทรอนิกส์
  บริการด้านการบริหารจัดการความรู้ (Knowledge Management) และด้านการพัฒนาบุคลากร
  (HRD) ตลอดจนให้บริการปรึกษาด้านเทคโนโลยีเพื่อการศึกษาแบบครบวงจรอีกด้วย

ก) ลักษณะผลิตภัณฑ์หรือบริการ

  บริษัทได้พัฒนาซอฟต์แวร์ระบบบริหารจัดการการเรียนรู้ (Learning Management System
  หรือ LMS) ผสมผสานกับระบบสื่อสารเครือข่ายสังคม (Social Network)
  เครื่องมือเพื่อความร่วมมือ (Collaboration Tools)
  ระบบศูนย์ประสานงานกับสถาบันการศึกษา (U-Office System) ได้แก่ ระบบทะเบียนนักศึกษา
  ระบบรายงานผลการศึกษา ระบบสืบค้นข้อมูล
  และนำเทคโนโลยีสารสนเทศและสื่อสารมาประยุกต์ใช้ สำหรับการเรียนการสอน
  การบริหารจัดการกิจกรรมเพื่อการศึกษา และงานบริการสำหรับสถาบันการศึกษาที่มีประสิทธิภาพ
  ผ่านระบบเครือข่าย โดยจัดเป็นผลิตภัณฑ์หรือบริการ ดังนี้

-   Cyber University
    เป็นบริการด้านการประยุกต์ใช้เทคโนโลยีเพื่อให้บริการการศึกษาผ่านเครือข่ายอินเทอร์เน็ตสำหรับกลุ่มลูกค้ามหาวิทยาลัย
    แบ่งออกเป็น แบบ Full Program ซึ่งเป็นการศึกษาตามหลักสูตรเต็มรูปแบบ
    ที่ผู้เรียนสามารถเข้าเรียนผ่านเครือข่ายสื่อสาร และสำเร็จการศึกษา
    ได้รับปริญญาบัตรหรือวุฒิบัตรตามเกณฑ์ของกระทรวงศึกษาธิการ แบบ Blended Program
    ซึ่งเป็นการศึกษาแบบผสมผสานกับการเรียนในห้องเรียนเพื่อเพิ่มประสิทธิภาพในการถ่ายทอดความรู้ในชั้นเรียน
    และแบบ Genteral Education Program สำหรับการศึกษาหลักสูตรพื้นฐาน (General
    Education) เพื่อให้นักศึกษาเลือกเรียนได้ด้วยตนเอง

-   e-Courseware Development
    เป็นบริการการผลิตบทเรียนอิเล็กทรอนิกส์ในรูปแบบดิจิตอลมัลติมีเดีย
    ที่สามารถปฏิสัมพันธ์กับผู้เรียน (Interactive Digital Multimedia)
    เพื่อใช้เป็นสื่อการเรียนการสอนที่มีประสิทธิภาพ ได้มาตรฐานทางวิชาการ
    สอดคล้องกับหลักการออกแบบบทเรียน
    มาพร้อมกับความน่าสนใจและรูปแบบการนำเสนอที่น่าติดตาม

-   Human Resource / Professional Development (HRD)
    เป็นบริการที่พัฒนาและประยุกต์ใช้ระบบ e-Learning
    ในการรองรับการบริหารงานพัฒนาทรัพยากรบุคคล เป็นระบบบริหารจัดการฝึกอบรมออนไลน์
    (e-Training Management System) พร้อมกับหลักสูตรการฝึกอบรมสำเร็จรูป
    (Courseware Ready) ที่ถูกคัดสรรมาให้เหมาะสมกับความต้องการ
    รวมถึงระบบติดตามประเมินผลและจัดเก็บประวัติการฝึกอบรมของบุคลากร
    นอกจากนี้ยังสามารถผนวกรวมกับระบบบริหารจัดการความรู้
    เพื่อให้องค์กรของสามารถบริหารองค์ความรู้ภายในองค์กรได้อย่างมีประสิทธิภาพ

-   e-Testing เป็นบริการด้านเทคโนโลยีและซอฟต์แวร์ระบบที่ได้พัฒนา
    เพื่อรองรับการบริหารจัดการการทดสอบทางอิเล็กทรอนิกส์ สามารถบริหารจัดการคลังข้อสอบ
    กำหนดการจัดวางข้อสอบและตัวเลือกคำตอบ กำหนดวันและเวลาการทำแบบทดสอบ
    รองรับการบันทึกรายละเอียดคะแนนของผู้เข้าสอบ
    รวมถึงสามารถแสดงสถิติและทำการวิเคราะห์ได้อย่างหลากหลาย

  นอกจากนี้บริษัทยังได้ดำเนินการพัฒนาระบบเพื่อรองรับหนังสืออิเล็กทรอนิกส์ (e-Books)
  และให้บริการแปลง และผลิตเนื้อหาการเรียนการสอนให้อยู่ในรูปแบบ e-Books
  โดยเล็งเห็นประโยชน์ต่อผู้เรียนในด้านความสะดวกและการเข้าถึงได้ง่าย
  รองรับการศึกษาตามอัธยาศัย (Informal Education)
  ประโยชน์ต่อสถาบันการศึกษาและองค์กรในด้านการประสิทธิภาพบริหารจัดการคลังหนังสือแบบอิเล็กทรอนิกส์
  รองรับระบบการยืมหนังสือและระบบสมาชิกได้ง่าย นอกจากนี้ยังเป็นประโยชน์ต่อนักเขียน
  นักวิชาการ และผู้ที่ต้องการเผยแพร่ความรู้อันเป็นประโยชน์ต่อส่วนรวม
  ในการจัดทำและเผยแพร่เนื้อหาสาระที่ต้องการได้ง่าย

ข) ตลาดและภาวะการแข่งขัน

  ตลาดด้านบริการ e-Learning มีแนวโน้มการเติบโตสูง
  ทั้งในภาคสถาบันการศึกษาของรัฐและเอกชน รวมถึงในองค์กรและหน่วยงานต่างๆ ที่มี
  โดยมีปัจจัยที่ผลักดันการเติบโตของตลาดได้แก่

-   ความต้องการของหน่วยงานภาครัฐและเอกชน ที่มองเห็นประโยชน์และความสำคัญของ
    e-Learning มากขึ้น ส่งผลให้มีการจัดสรรงบประมาณเพื่อการพัฒนาระบบ e-Learning
    และการพัฒนาบทเรียนอิเล็กทรอนิกส์ ตลอดจนการสนับสนุนให้บุคลากรเข้าใช้งาน
    e-Learning มากขึ้น

-   เครือข่ายสื่อสารข้อมูลมีความเร็วสูงขึ้น ในราคาที่ต่ำลง ทำให้ผู้เรียนสามารถเข้าถึงการเรียน
    e-Learning ได้ง่ายขึ้น

-   อุปกรณ์ใช้งานปลายทางของผู้เรียน ที่ในปัจจุบันที่มีราคาต่ำลง
    ทำให้ผู้ใช้หรือผู้เรียนสามารถเข้าถึงและครอบครองได้ง่ายขึ้น
    มีความหลากหลายเหมาะกับการใช้งานในแบบต่างๆ สามารถพกพาได้ง่ายขึ้น
    ทำให้ผู้เรียนเกิดความสะดวกในการใช้งานระบบ e-Learning
    ซึ่งเอื้อให้เกิดการขยายตัวของตลาด

-   ตัวผู้เรียน หรือบุคคลทั่วไปรับรู้ถึงประโยชน์ของ e-Learning
    และมีความนิยมในการเข้าใช้งานเครือข่ายสังคมออนไลน์ (Online Social Network)
    มากขึ้น ทำให้เพิ่มระยะเวลาการใช้งานอินเทอร์เน็ตหรือการใช้เวลาออนไลน์มากขึ้น
    ซึ่งเป็นการเปลี่ยนพฤติกรรมที่เอื้อให้มีการปรับการเรียนมาสู่ e-Learning มากขึ้น

  กลุ่มลูกค้าเป้าหมายของบริษัท ประกอบด้วย

-   กลุ่มสถาบันการศึกษาทั้งภาครัฐและเอกชน มีทั้งกลุ่มที่ได้เริ่มมีการนำ e-Learning
    มาใช้บางส่วน มีความต้องการที่จะปรับปรุงระบบ รวมถึงพัฒนาคุณภาพของ e-Courseware
    ให้ดียิ่งขึ้น กลุ่มที่มีความต้องการระบบ e-Learning แบบเต็มหลักสูตร
    และกลุ่มที่มีความพร้อมแต่ยังไม่ได้มีการใช้งาน e-Learning

-   กลุ่มหน่วยงานราชการและรัฐวิสาหกิจ องค์กรอิสระ บริษัทเอกชน ซึ่งมีความต้องการระบบ
    e-Learning ระบบ e-Testing และ Courseware Development
    สำหรับการพัฒนาสมรรถนะ และการทดสอบบุคลากร

-   กลุ่มลูกค้าบุคคล ผู้ที่มีความต้องการพัฒนาความรู้
    และต้องการความยืดหยุ่นในการเข้ารับการเรียนรู้
    เพื่อให้สามารถเข้าถึงบทเรียนอิเล็กทรอนิกส์ที่ต้องการ ณ สถานที่ ในเวลา
    และด้วยอุปกรณ์ที่ผู้เรียนมีความสะดวก

  ภาวะการแข่งขัน มีเพิ่มสูงขึ้นเป็นไปตามสภาพตลาดที่มีการเติบโตมากขึ้น
  ทั้งจากของสถาบันการศึกษาที่ต้องการดำเนินการและพัฒนาหลักสูตร e-Learning เอง
  จากหน่วยงานภาครัฐที่ต้องการผลักดันการพัฒนาระบบ e-Learning ที่เป็นศูนย์กลาง
  และจากผู้ผลิตบทเรียนอิเล็กทรอนิกส์รายเล็กที่มีเพิ่มมากขึ้น

  กลยุทธ ในการแข่งขันนั้น บริษัทได้

-   ใช้ศักยภาพที่สามารถให้บริการแบบครบวงจร ตั้งแต่การให้คำปรึกษา การออกแบบหลักสูตร
    การออกแบบบทเรียน การจัดวางระบบพื้นฐาน
    และใช้ความเชี่ยวชาญด้านการผลิตบทเรียนอิเล็กทรอนิกส์
    สร้างบทเรียนที่มีคุณภาพและความแตกต่าง
    และด้วยความชำนาญในด้านเทคโนโลยีและมาตรฐานความปลอดภัยที่สูงทำให้ลูกค้าสามารถไว้วางใจในการดำเนินการ

-   ร่วมมือกับสถาบันการศึกษา โดยผสาน (Synergize)
    ระหว่างความเชี่ยวชาญในการบริหารจัดการระบบ e-Learning ของบริษัท กับ
    การจัดการองค์ความรู้และการพัฒนาด้านวิชาการของสถาบันการศึกษา เพื่อร่วมให้บริการ
    Cyber University แบบเต็มหลักสูตรกับนักศึกษา

-   เน้นการผลิตบทเรียนที่เป็นพื้นฐานความรู้ด้านต่างๆ
    ที่สามารถเป็นประโยชน์กับองค์กรจำนวนมากได้
    เพื่อเป็นทางเลือกหนึ่งสำหรับองค์กรที่จะได้รับบทเรียนที่มีคุณภาพด้วยต้นทุนที่ต่ำลง

-   สร้างความแตกต่างโดยพัฒนาระบบและผลิตบทเรียนอิเล็คทรอนิกส์ให้รองรับการให้บริการ
    e-Learning แบบ Mobile Learning
    เพื่อให้นักศึกษาสามารถเรียนผ่านอุปกรณ์สื่อสารปลายทางอันทันสมัยต่างๆ เช่น iPhone iPad
    และอื่นๆ อันจะช่วยอำนวยความสะดวกให้กับผู้เรียน และสร้างมูลค่าเพิ่ม
    และประสิทธิภาพการดำเนินการให้กับผู้ให้บริการ

ค) การจัดหาผลิตภัณฑ์หรือบริการ

  บริษัทมีทีมงานที่รวบรวมผู้เชี่ยวชาญด้านการออกแบบและพัฒนาซอฟต์แวร์ และควบคุมคุณภาพ
  เพื่อพัฒนาระบบ e-Learning คุณภาพครบวงจรที่ประกอบด้วยระบบ LMS ที่ผนวกกับ Social
  Network System, Collaboration Tools, ระบบสืบค้นข้อมูล
  ระบบบริหารจัดการคลังข้อสอบ ระบบทะเบียนนักศึกษา รวมถึงระบบรายงานผลการศึกษา
  เพื่อนำมาให้บริการ Cyber University และ HRD ในรูปแบบต่างๆ ทั้งนี้บริษัทยังพัฒนาระบบ
  Knowledge Management ระบบ e-Testing รวมไปถึงระบบบริการด้าน e-Books
  นอกจากนี้บริษัทยังมี ผู้เชี่ยวชาญการออกแบบการสอน ทีมผู้ผลิตบทเรียน และตรวจสอบคุณภาพ
  เพื่อพัฒนาและผลิตบทเรียนอิเล็กทรอนิกส์ (e-Courseware) ที่ตรงความต้องการให้กับลูกค้า

  บริษัทยังสามารถดำเนินการให้คำปรึกษา ออกแบบ โครงสร้างพื้นฐานด้านเทคโนโลยีต่างๆ
  ทั้งด้านเครือข่ายสื่อสารข้อมูลแบบมีสายและไร้สาย ด้านบริหารจัดการเครื่องแม่ข่าย
  ด้านระบบฐานข้อมูล
  รวมไปถึงด้านอุปกรณ์เครื่องลูกข่ายปลายทางทั้งที่เป็นเครื่องคอมพิวเตอร์ลูกข่ายและอุปกรณ์แบบเคลื่อนที่
  (Mobile Devices) เพื่อรองรับการใช้งานระบบ e-Learning ให้กับลูกค้าได้อีกด้วย

4.3.2 บริษัท ไทยเทรดเน็ท จำกัด

  เป็นธุรกิจให้บริการแลกเปลี่ยนข้อมูลเอกสารทางธุรกิจในรูปแบบอิเล็กทรอนิกส์ หรือ EDI
  (Electronic Data Interchange)
  เพื่อช่วยเพิ่มความถูกต้องและรวดเร็วในการประมวลผลธุรกรรมต่างๆ
  ด้วยคอมพิวเตอร์ระหว่างองค์กรธุรกิจ (Business-to-Business)
  หรือระหว่างองค์กรธุรกิจกับหน่วยงานของรัฐ (Business-to-Government)
  เนื่องจากการใช้เอกสาร EDI ตามมาตรฐานสากล (UN/EDIFACT)
  จะช่วยให้ข้อมูลซึ่งถูกสร้างขึ้นโดยระบบคอมพิวเตอร์ของผู้ส่งจะถูกส่งผ่านเข้าสู่ระบบคอมพิวเตอร์ของผู้รับเอกสารนั้นโดยตรง

ก) ลักษณะผลิตภัณฑ์หรือบริการ

  ลักษณะบริการหลักของบริษัท แบ่งได้เป็น 3 ประเภท ดังนี้

  1. บริการ EDI/XML คือ บริการเครือข่ายแลกเปลี่ยนข้อมูลในลักษณะตู้ไปรษณีย์อิเล็กทรอนิกส์
  (Electronic Mailbox) พร้อมการติดตั้งโปรแกรมแปลงข้อมูลเอกสารให้เป็นมาตรฐาน EDI
  (EDI Translator)
  ซึ่งใช้เชื่อมต่อกับระบบงานคอมพิวเตอร์ของผู้ใช้บริการโดยตรงและทำงานแบบอัตโนมัติ
  นอกจากนี้บริษัทได้ขยายขอบเขตบริการให้สามารถรองรับมาตรฐาน XML
  ซึ่งเป็นมาตรฐานข้อมูลใหม่ที่ใช้กันแพร่หลายในเครือข่ายอินเทอร์เน็ต และระบบซอฟต์แวร์สมัยใหม่
  บริการนี้จึงเหมาะสำหรับองค์กรขนาดใหญ่ที่มีความพร้อมด้านระบบงานคอมพิวเตอร์ภายใน
  และมีปริมาณธุรกรรมกับคู่ค้าจำนวนมาก

  2. บริการ Web EDI เป็นบริการสำหรับองค์กรธุรกิจขนาดกลางและเล็ก (SME)
  ที่ยังไม่มีความพร้อมด้านระบบงานคอมพิวเตอร์ภายใน แต่จำเป็นต้องติดต่อกับคู่ค้าด้วย EDI
  ผู้ใช้บริการจะรับและส่งเอกสาร EDI ผ่านทางเว็บไซต์
  โดยผู้ใช้บริการไม่จำเป็นต้องติดตั้งซอฟต์แวร์ EDI
  เพียงแต่เข้ามาใช้บริการผ่านทางเว็บไซต์ก็สามารถติดต่อกับคู่ค้ารายใหญ่ที่ใช้ EDI ได้ทันที
  โดยมีการป้อนข้อมูลบางส่วนจากผู้ใช้ ในลักษณะแบบฟอร์ม (Web Form)
  และไม่ได้เชื่อมโยงข้อมูลกับระบบงานภายในโดยตรง จึงเป็นการทำงานแบบกึ่งอัตโนมัติ

  3. ธุรกิจ Software Solution บริษัทได้เป็นตัวแทนจำหน่ายซอฟต์แวร์ระบบ E-Workflow
  ซึ่งเป็นโปรแกรมระบบงานเอกสารอิเล็กทรอนิกส์ภายในองค์กรด้วยเทคโนโลยี Web
  Application เพื่อปรับปรุงกระบวนการภายใน (Business Process) ให้สะดวก รวดเร็ว
  และสามารถติดตามได้ทุกขั้นตอน นอกจากนี้ยังมีระบบสื่อสารภายในองค์กร เช่น Web Mail,
  Web board, Knowledgebase ฯลฯ ช่วยให้การประชาสัมพันธ์ภายใน
  และการจัดการความรู้ในองค์กร ทำได้อย่างมีประสิทธิภาพ

ข) ตลาดและภาวะการแข่งขัน

  กลุ่มลูกค้าเป้าหมาย

  ลักษณะตลาดบริการ EDI สามารถแบ่งได้เป็น 2 กลุ่ม คือ

  1. B2G (Business-to-Government) ได้แก่ กลุ่มธุรกิจที่ต้องติดต่อ (ธุรกรรม)
  แลกเปลี่ยนเอกสารทางอิเล็กทรอนิกส์กับหน่วยงานราชการ หรือรัฐวิสาหกิจ เช่น กรมศุลกากร
  การท่าเรือแห่งประเทศไทย กรมการค้าต่างประเทศ เป็นต้น ลูกค้าเป้าหมายในกลุ่มนี้ ได้แก่
  กลุ่มตัวแทนออกของ (Customs Broker) ผู้นำเข้า-ส่งออกรายใหญ่ บริษัทตัวแทนเรือ
  บริษัทเจ้าของเรือ ฯลฯ

  2. B2B (Business-to-Business) ได้แก่
  กลุ่มธุรกิจที่มีความต้องการธุรกรรมอิเล็กทรอนิกส์กับคู่ค้าที่เป็นองค์กรธุรกิจด้วยกัน เช่น
  กลุ่มธุรกิจค้าปลีก ติดต่อกับกลุ่มผู้ผลิต-จำหน่ายสินค้าอุปโภคบริโภค (Consumer Product)
  กลุ่มธุรกิจประกอบรถยนต์ ติดต่อกับผู้ผลิตชิ้นส่วน เป็นต้น

  การจัดจำหน่ายและช่องทางการจัดจำหน่าย

  โดยทั่วไปเป็นลักษณะการขายตรงสู่ลูกค้าเป้าหมาย แต่ในตลาดกลุ่ม B2G
  บริษัทมีการร่วมทำตลาดกับพันธมิตรที่เป็นบริษัทซอฟต์แวร์บางราย
  เนื่องจากลูกค้าจะต้องเลือกใช้ทั้งซอฟต์แวร์ และผู้ให้บริการ EDI เมื่อเริ่มต้นธุรกรรม EDI
  กับหน่วยงานรัฐ

  สภาพการแข่งขันในอุตสาหกรรม

  สภาพการแข่งขันในอุตสาหกรรม EDI อาจแบ่งได้ตามลักษณะตลาดเป้าหมาย คือ

  1. ตลาด B2B โครงสร้างตลาดจะมีลักษณะเปิด คือ ผู้ใช้บริการ เลือกใช้บริการจากผู้ให้บริการ
  EDI รายใดก็ได้ เนื่องจากทุกรายจะมีการเชื่อมต่อเข้าหากัน (Interconnection)
  เพื่อให้คู่ค้าสามารถทำธุรกรรม EDI ผ่านข้ามเครือข่ายกันได้ ผู้ให้บริการ EDI ในกลุ่มนี้
  ประกอบด้วย

  1. บริษัท ไทยเทรดเน็ท จำกัด

  2. บริษัท เจเนอรัล อิเลกทรอนิค คอมเมอร์ซ เซอร์วิสเซส จำกัด

  3. บริษัท ทิฟฟ่า อีดีไอ เซอร์วิสเซส จำกัด

  4. บริษัท แอดวานซ์ อินทิเกรชั่น จำกัด

  2. ตลาด B2G โครงสร้างตลาดจะประกอบด้วย

  1) หน่วยงานรัฐที่ให้บริการผ่าน EDI

  2) ผู้ให้บริการ EDI ภาครัฐ (Gateway) ประกอบด้วย 3 ราย คือ บริษัท เทรดสยาม จำกัด
  บริษัท กสท. โทรคมนาคม จำกัด (มหาชน) และ บริษัท เน็ตเบย์ จำกัด
  มีหน้าที่เชื่อมต่อกับหน่วยงานรัฐ (G)

  3) ผู้ให้บริการ EDI หรือ เรียกกันว่า VAN (Value Added Network)
  ทำหน้าที่เชื่อมต่อและให้บริการกับ ผู้ใช้บริการหรือผู้ประกอบการ (B)
  โดยจะต้องเชื่อมต่อผ่านผู้ให้บริการ Gateway
  รายใดรายหนึ่งและจ่ายค่าบริการตามปริมาณข้อมูลที่ส่งผ่าน

  ผู้ให้บริการ EDI หรือ VAN ในกลุ่มนี้ ประกอบด้วย

  1. บริษัท ไทยเทรดเน็ท จำกัด

  2. บริษัท เอ็กซิมเน็ท จำกัด

  3. บริษัท ทิฟฟ่า อีดีไอ เซอร์วิสเซส จำกัด

  4. บริษัท เน็ตเบย์ จำกัด

  5. บริษัท โซลูชั่น คอร์ปอเรชั่น จำกัด

  6. บริษัท เอ็น วาย เค ทรานสปอร์ต จำกัด

  7. บริษัท อีดีไอ สยาม จำกัด

  8. บริษัท อี-คัสตอม เซอร์วิส จำกัด

  9. บริษัท คอมพิวเตอร์ ดาต้า ซิสเต็ม จำกัด

  10. บริษัท เจ แอนด์ ที ซอฟท์ จำกัด

  11. บริษัท ไมโอซิส จำกัด

  12. บริษัท ตะวันเทคโนโลยี จำกัด

  13. บริษัท ขวัญชัย เทคโนโลยี แอนด์ คอนซัลแตนท์ จำกัด

  14. บริษัท บิท โซลูชั่น แอนด์ คอนซัลแท้นท์ จำกัด

  15. บริษัท อีดีไอ เซอร์วิส แอพพลิเคชั่น โพรไวเดอร์ จำกัด

  สถานภาพและศักยภาพในการแข่งขัน

  สถานภาพในการแข่งขันของบริษัทแบ่งตามตลาดทั้ง 2 กลุ่ม ได้ดังนี้

1.  ตลาด B2B ภาวะตลาดโดยรวมในปี 2553
    มีการขยายตัวอย่างต่อเนื่องโดยเฉพาะในกลุ่มห้างสรรพสินค้า (Department Store)
    เนื่องมาจากกลุ่ม CRC (Central Retail Corp.) ได้ร่วมกับบริษัทฯ ริเริ่มโครงการ CRC
    Web EDI ซึ่งเป็นบริการแบบเฉพาะกลุ่ม (Private Supplier Portal)
    มีกลุ่มคู้ค้าเป้าหมายกว่า 1,000 ราย

  2. ตลาด B2G ในปี 2553 ในช่วงครึ่งปีแรกไม่มีการขยายตัวที่ชัดเจนทั้งจำนวนผู้ใช้
  และปริมาณธุรกรรม แต่มีผู้ให้บริการรายใหม่เกิดขึ้นหลายราย
  ทำให้เกิดการแข่งขันด้านราคาค่าบริการกันมากขึ้น

  ในช่วงไตรมาสที่สี่ เริ่มมีธุรกรรมใหม่ในกลุ่มพิธิการส่งออกแบบเร่งด่วน (e-Express)
  ซึ่งมีปริมาณธุรกรรมที่สูงกว่าการส่งออกปกติ

ค) การจัดหาผลิตภัณฑ์หรือบริการ

  บริษัทได้ลงทุนในระบบเพื่อให้บริการ โดยใช้ระบบซอฟต์แวร์หลักจาก 2 บริษัท คือ

  1) GXS Inc. ประเทศสหรัฐอเมริกา

  2) Sterling Commerce Inc. ประเทศสหรัฐอเมริกา

  ในการให้บริการ EDI กับลูกค้าแต่ละราย อาจจำเป็นต้องพัฒนาระบบเชื่อมต่อ
  หรือโปรแกรมแปลงข้อมูลสำหรับลูกค้ารายนั้น
  บริษัทจะใช้ทีมงานพัฒนาภายในทำหน้าที่พัฒนาในส่วนดังกล่าว

4.3.3 บริษัท พอสเน็ท จำกัด

  ดำเนินธุรกิจแบบครบวงจรในการให้บริการระบบการชำระเงินอิเล็กทรอนิกส์ (Electronic
  Fund Transfer at Point of Sales) รวมถึงการให้บริการให้คำปรึกษา และ
  พัฒนาระบบอื่นๆ ที่จะมาเชื่อมต่อกับการชำระเงิน

ก) ลักษณะผลิตภัณฑ์หรือบริการ

การประกอบธุรกิจ สามารถแยกได้ตามลักษณะของผลิตภัณฑ์และการให้บริการได้เป็น 3 ประเภท
ดังนี้

1. เครื่องอนุมัติวงเงินบัตรเครดิตอัตโนมัติ (EFTPOS : Electronic Fund Transfer at
Point of Sales)

  บริษัทได้ดำเนินการให้บริการจัดจำหน่ายเครื่อง EFTPOS กับธนาคาร สถาบันการเงิน
  และบริษัทเอกชนต่างๆ ที่มีความต้องการใช้เครื่อง EFTPOS
  เพื่อทำรายการขออนุมัติวงเงินบัตรเครดิต หรือประยุกต์ใช้งานในรูปแบบอื่นๆ โดยเครื่อง
  EFTPOS ที่ทางบริษัททำการจัดจำหน่ายเป็นของยี่ห้อ GEMALTO ประเทศฝรั่งเศส
  ซึ่งมีให้เลือกใช้งานกันหลายรุ่น หลายรูปแบบ อาทิเช่น รุ่น Magic X Series
  เป็นเครื่องแบบตั้งโต๊ะส่งผ่านข้อมูลผ่านสายโทรศัพท์หรือสาย LAN รุ่น Magic M Series
  เป็นเครื่องแบบไร้สาย สามารถส่งข้อมูลผ่าน GSM/GPRS โดยทั้งสองรุ่นทำงานแบบ Dual
  Processors 32 Bits สามารถเชื่อมต่อผ่านเครือข่าย TCP/IP และรองรับอุปกรณ์ต่อพ่วงผ่าน
  USB port เป็นต้น นอกจากการให้บริการจัดจำหน่าย เครื่อง EFTPOS
  แล้วบริษัทยังเป็นผู้ให้บริการติดตั้งและดูแลหลังการขายโดยมีพื้นที่ให้บริการครอบคลุมทั่วประเทศ
  ในการให้บริการหลังการขายบริษัทมีศูนย์ Call Center
  สำหรับการรับเรื่องปัญหาเครื่องเสียหรือในกรณีที่ปัญหาไม่รุนแรงมาก Help Desk ประจำ Call
  Center
  สามารถช่วยแก้ปัญหาเบื้องต้นได้ทางโทรศัพท์เพื่อทำให้ลูกค้าสามารถกลับมาใช้งานได้ตามปกติภายในเวลาที่เร็วที่สุด
  ศูนย์ Call Center ของบริษัทให้บริการตลอด 24 ชั่วโมง 7 วัน

2. การให้บริการเช่าเครื่อง EFTPOS ระบบเครือข่าย EFTPOS

  นอกจากการขายเครื่องให้กับลูกค้าในกลุ่มต่างๆโดยตรง บริษัทยังให้บริการเช่าเครื่อง EFTPOS
  พร้อมกับให้บริการเครือข่ายในการเชื่อมโยงเข้ากับระบบของธนาคาร
  ปัจจุบันระบบเครือข่ายของบริษัทมีการเชื่อมโยงกับธนาคารที่ให้บริการระบบอนุมัติวงเงินบัตรเครดิตทุกธนาคารหลักในประเทศ
  ด้วยรูปแบบการให้บริการเครือข่ายของบริษัทที่มีความหลากหลาย อาทิเช่น
  การให้บริการเหมาจ่ายรายเดือนไม่จำกัดจำนวนการทำรายการ ผ่านระบบไร้สาย GPRS
  และระบบ Wire-line POSNET Link นอกจากนี้บริษัทยังสามารถให้บริการผ่าน Internet,
  ADSL, leased line, GSM และ CDMA ทำให้ตอบสนองความต้องการของลูกค้าได้อย่างสูงสุด
  ทั้งในด้านการประหยัดค่าใช้จ่ายค่าโทรศัพท์และการบริหารจัดการ
  ในการให้บริการส่วนนี้บริษัทได้พัฒนาอุปกรณ์เครือข่าย Network Concentrator
  เพื่อนำมาใช้ทดแทนการนำเข้าอุปกรณ์จากต่างประเทศเพื่อลดต้นทุนค่าใช้จ่ายและบางส่วนสามารถขายให้แก่ธนาคารทั้งในและต่างประเทศ

  3. Payment and Software Solutions

  รูปแบบการให้บริการสุดท้ายเป็นการสร้างมูลค่าเพิ่มให้กับเครื่อง EFTPOS
  ของบริษัทด้วยการทำให้ EFTPOS
  สามารถให้บริการมากกว่าการขออนุมัติวงเงินอัตโนมัติการให้บริการดังกล่าวทำให้เพิ่มโอกาสทางการตลาดของบริษัทและ
  เพิ่มความคุ้มค่าของผู้ลงทุนซื้อเครื่อง บริษัทมีประสบการณ์ในการพัฒนา Application บนเครื่อง
  EFTPOS หลากหลาย อาทิเช่น การพัฒนาระบบการผ่อนชำระเงินรายงวด ระบบขายบัตรเติมเงิน
  ระบบกระเป๋าเงินอิเล็กทรอนิกส์ ระบบบัตรของขวัญอิเล็กทรอนิกส์ ระบบ Loyalty ระบบ
  Dynamic Currency Conversion เป็นต้น
  ด้วยทีมงานพัฒนาที่มีความเชี่ยวชาญของบริษัททำให้สามารถพัฒนา Application
  เพื่อตอบสนองความต้องการของลูกค้าได้อย่างรวดเร็วและมีประสิทธิภาพ นอกจากการพัฒนา
  Application บนเครื่อง EFTPOS แล้ว เพื่อให้บริการครบวงจร บริษัทยังให้บริการในการทำ
  Application บนบัตร Smart card ทั้งแบบ Contact และ Contact-less อีกด้วย

ข) ตลาดและภาวะการแข่งขัน

1. การตลาดและช่องทางการจัดจำหน่าย

  บริษัทดำเนินการจัดจำหน่ายเครื่อง EFTPOS โดยตรงแก่ลูกค้า
  ซึ่งบริษัทจำเป็นจะต้องมีการนำเสนอและสาธิตการทำงานและการเชื่อมต่อเข้ากับระบบของลูกค้าที่มีการใช้งานอยู่เดิม

  2. กลุ่มลูกค้าเป้าหมาย

  กลุ่มลูกค้าเป้าหมายหลักของบริษัทคือ
  กลุ่มธนาคารพาณิชย์ผู้ให้บริการอนุมัติวงเงินบัตรเครดิตอัตโนมัติโดยลูกค้ากลุ่มนี้มีความต้องการแบ่งออกเป็น
  2 ส่วนคือ

  - ความต้องการเครื่อง EFTPOS
  เพื่อใช้ในการขยายฐานร้านค้าของธนาคารในการรับบัตรเครดิต

  - ความต้องการเครื่อง EFTPOS เพื่อใช้ในการปรับเปลี่ยนเครื่องเก่าที่ไม่สามารถรองรับ
  Application ใหม่ๆ ได้

  ในส่วนของกลุ่มเป้าหมายรองคือกลุ่มผู้ให้บริการด้านการเงินที่ไม่ใช่ธนาคาร
  ซึ่งมีความต้องการเครื่อง EFTPOS
  เพื่อใช้ในการอนุมัติวงเงินสินเชื่อส่วนบุคคลหรือเพื่อใช้ในการให้บริการผ่อนชำระค่าสินค้า

  3. กลยุทธ์การแข่งขัน

  เนื่องจากปัจจุบันได้มีผู้ให้บริการจำหน่ายเครื่อง EFTPOS
  เพิ่มขึ้นในตลาดหลายรายทำให้มีการแข่งขันสูงขึ้นอย่างมากเมื่อเทียบกับ 5 ปีที่ผ่านมา
  บริษัทจึงได้ทำการวิเคราะห์และวิจัยด้านตลาดและผลิตภัณฑ์
  เพื่อนำผลที่ได้มาใช้ทำให้เกิดความแตกต่างของสินค้าและบริการยังผลให้เพิ่มความได้เปรียบและเพิ่มศักยภาพในการแข่งขัน

  กลยุทธ์ในการแข่งขันของบริษัทคือการคำนึงถึงปัจจัยต่างๆ ดังนี้

  - คุณภาพของสินค้าและบริการหลังการขาย

  - ความหลากหลายของผลิตภัณฑ์และรูปแบบการให้บริการ

  - การคำนึงถึงความพึงพอใจของลูกค้าเป็นที่ตั้ง

  - การสร้างมูลค่าเพิ่มของสินค้าและบริการตลอดจนนวัตกรรมใหม่ๆ

ค) การจัดหาผลิตภัณฑ์หรือบริการ

  1. เครื่อง EFTPOS

  บริษัททำการสั่งซื้อเครื่อง EFTPOS จากบริษัท จีโมลโต (GEMALTO) ประเทศฝรั่งเศส
  บริษัทจะเป็นผู้เลือกผลิตภัณฑ์ที่เหมาะสมกับตลาดและตามความต้องการของลูกค้าในกลุ่มต่างๆ
  โดยพิจารณาเลือกจากรูปลักษณ์และคุณลักษณะของผลิตภัณฑ์ ราคา และ
  ศักยภาพในการแข่งขันกับผู้ให้บริการรายอื่นๆ เพื่อนำสินค้าดังกล่าวเข้ามาทำตลาดในประเทศไทย

+----------------------+----------------------------+-----------------+
| บริษัทผู้ผลิต             | บริษัทผู้แทนจำหน่ายในประเทศไทย  | ยี่ห้อผลิตภัณฑ์       |
+----------------------+----------------------------+-----------------+
|   บริษัท จีโมลโต        | บริษัท พอสเน็ท จำกัด           | จีโมลโต          |
|   (GEMALTO)          |                            | (GEMALTO)       |
+----------------------+----------------------------+-----------------+

  2. เครือข่าย และ อุปกรณ์ต่อพ่วง

  บริษัทได้ร่วมมือกับผู้ให้บริการโทรศัพท์มือถือ AIS และ DTAC
  ในการให้บริการอนุมัติวงเงินบัตรเครดิตผ่าน เครือข่ายไร้สาย GPRS
  ในอัตราเหมาจ่ายรายเดือน ผู้ให้บริการ Internet และ
  ผู้ให้บริการเครือข่ายเช่าในการเชื่อมต่อ EFTPOS เข้ากับระบบของธนาคารผู้รับบัตรเครดิต
  สำหรับอุปกรณ์ต่อพ่วงส่วนหนึ่งบริษัทได้ทำการศึกษาและค้นคว้าเพื่อพัฒนาและผลิตอุปกรณ์ขึ้นมาใช้เองทำให้ลดต้นทุนและเพิ่มขีดความสามารถในการแข่งขัน

4.4 สายธุรกิจบริการ ICT Outsourcing Services

  ให้บริการดำเนินการบริหารจัดการแบบครบวงจรทางด้านเทคโนโลยีสารสนเทศและสื่อสารโทรคมนาคมสำหรับองค์กร
  ตั้งแต่การรับออกแบบ ติดตั้ง ดำเนินการ ดูแลประสิทธิภาพการใช้งาน และบำรุงรักษา
  ซึ่งเป็นส่วนขยายของการให้บริการแบบครบวงจรของสายธุรกิจบริการเครือข่ายสื่อสารและสายธุรกิจรับเหมาออกแบบติดตั้งระบบ
  (System Integration) โดยสอดคล้องกับการบริหารแบบใหม่ของกลุ่มองค์กรธุรกิจต่างๆ
  ที่มุ่งเน้นการพัฒนาเพิ่มศักยภาพการแข่งขัน ประสิทธิผล ประสิทธิภาพ
  ประสานกับพันธมิตรในห่วงโซ่ธุรกิจ สร้างบริการที่รวดเร็ว ต้นทุนต่ำ
  ดังนั้นกลุ่มธุรกิจทั้งภาครัฐและเอกชน
  จึงมีแนวโน้มที่จะพิจารณาจ้างหน่วยงานภายนอกที่มีความชำนาญมาดำเนินการทางด้านเทคโนโลยีสารสนเทศและการสื่อสารให้แทนการดำเนินการด้วยตนเอง
  เพื่อลดความยุ่งยากและได้รับประสิทธิภาพที่คุ้มค่ากับค่าใช้จ่ายที่เกิดขึ้นกว่าการดำเนินการด้วยตนเอง
  ซึ่งกลุ่มบริษัทสามารถได้เล็งเห็นโอกาสนี้
  จึงได้มีการนำเสนอบริการดำเนินการแบบครบวรจรด้านเทคโนโลยีสารสนเทศและสื่อสารโทรคมนาคมในด้านต่างๆ
  สำหรับกลุ่มลูกค้าองค์กร ในรูปแบบ Business Process Outsourcing Services
  เพื่อเสริมสร้างศักยภาพในการดำเนินการขององค์กรลูกค้าให้มีประสิทธิภาพเพิ่มขึ้นด้วยต้นทุนที่คุ้มค่ากว่าการดำเนินการด้วยองค์กรลูกค้าเอง
  โดยบริษัท สามารถเทลคอม จำกัด (มหาชน) เป็นบริษัทที่ดูแลงานของกลุ่มธุรกิจนี้โดยตรง
  ซึ่งในการดำเนินการจะมีการจัดตั้งและพัฒนาการให้บริการเฉพาะสำหรับลูกค้า
  โดยเปิดกว้างที่จะลงทุนร่วมกับพันธมิตรทางธุรกิจเพื่อการให้บริการกับกลุ่มพันธมิตรโดยเฉพาะ
  อาทิเช่น ธุรกิจด้านโทรคมนาคม การธนาคาร การขนส่ง

  สำหรับโครงสร้างการให้บริการในสายธุรกิจนี้แบ่งการให้บริการออกเป็น 4
  บริการหลักด้วยกันได้แก่ บริการบริหารจัดการข้อมูลแบบอัตโนมัติผ่านเครื่องมืออีเล็กทรอนิกส์
  (Machine-to-Machine – M2M) บริการจัดหาและวางระบบโปรแกรมสำเร็จรูปครบวงจร
  (Application Software Package Service)
  บริการพัฒนาระบบโปรแกรมตามความต้องการของลูกค้า (Application Software
  Development Service)
  และบริการบริหารจัดการระบบเครือข่ายสื่อสารและศูนย์การประมวลผลครบวงจร (Managed
  Network Services)

  บริษัทที่ให้บริการในสายธุรกิจนี้ ได้แก่

4.4.1 บริษัท สามารถเทลคอม จำกัด (มหาชน)

ก) ลักษณะผลิตภัณฑ์หรือบริการ

  1. บริการบริหารจัดการข้อมูลแบบอัตโนมัติผ่านเครื่องมืออีเล็กทรอนิกส์
  (Machine-to-Machine – M2M)

  เป็นการประยุกต์ใช้อุปกรณ์ อีเล็กทรอนิกส์เพื่อใช้ในการตรวจวัดการใช้งาน ประเมินผล
  และแจ้งเตือนระวัง ในรูปแบบของระบบอ่านค่าอัตโนมัติ ผ่านระบบโครงข่ายการสื่อสารข้อมูล
  โดยระบบจะทำการตรวจวัดค่าของสิ่งที่ต้องการวัด อาทิเช่น ปริมาณการใช้ไฟฟ้า ปริมาณระดับน้ำ
  หรือปริมาณระดับมลภาวะ ขึ้นอยู่กับเทคโนโลยีของอุปกรณ์ระบบอ่านค่าอัตโนมัตินั้นๆ
  และทำการสื่อสารข้อมูลกลับมายังศูนย์ประมวลผลกลางโดยอัตโนมัติ
  เพื่อสามารถนำข้อมูลนั้นไปใช้เพื่อประโยชน์ต่างๆ ได้อย่างสะดวกและมีประสิทธิภาพ

  2. บริการจัดหาและวางระบบโปรแกรมสำเร็จรูปครบวงจร (Integrated Application
  Software Service)

  เป็นบริการการให้คำปรึกษาและวางระบบโปรแกรมสำเร็จรูปในลักษณะต่างๆ
  โดยเฉพาะด้านระบบการบริหารทรัพยากรองค์กรหรือ Enterprise Resource Planning
  (ERP) เช่น SAP ที่เหมาะสมกับลักษณะความต้องการขององค์กรลูกค้า
  พร้อมด้วยบริการดูแลหลังการขายอย่างครบวงจร

  3. บริการพัฒนาระบบโปรแกรมตามความต้องการของลูกค้า (Customized Application
  Software Development Service)

  เป็นบริการให้คำปรึกษาในการวางระบบและพัฒนาซอฟต์แวร์ระบบงานแบบเบ็ดเสร็จตามความต้องการของลูกค้า
  ด้วยกระบวนการด้านวิศวกรรมซอฟต์แวร์แบบครบวงจร
  รวมถึงพัฒนาผลิตภัณฑ์ซอฟต์แวร์สำเร็จรูปเพื่อวางจำหน่ายสำหรับกลุ่มลูกค้าองค์กรทั่วไป

  4. บริการบริหารจัดการระบบเครือข่ายสื่อสารและศูนย์การประมวลผลครบวงจร (Managed
  Network Services)

  เป็นบริการออกแบบ จัดหา และเช่าใช้ ศูนย์ข้อมูลและอุปกรณ์ด้าน ICT
  หรือโครงข่ายสื่อสารแบบมีสายและไร้สาย (Wired Line and Wireless Network)
  ไม่ว่าจะเป็นโครงข่ายเคเบิ้ลใยแก้วนำแสง (Optical Fiber Network)
  หรือโครงข่ายสื่อสารไร้สายความเร็วสูง (Wireless Broadband Network)
  พร้อมบริการบริหารจัดการโครงข่ายแบบครบวงจร
  นอกจากนี้ยังมีบริการศูนย์คอมพิวเตอร์และการประมวล
  ที่สามารถรองรับการเป็นศูนย์กลางการประมวลผลสารสนเทศสำหรับองค์กรธุรกิจต่างๆ
  ได้อย่างมีประสิทธิภาพ ซึ่งมีระบบรักษาความปลอดภัยสอดคล้องตามมาตรฐานโลก

ข) ตลาดและภาวะการแข่งขัน

  ธุรกิจ ICT Outsourcing Services เป็นบริการรูปแบบใหม่ที่ผนวกขีดความสามารถ
  การให้บริการทางเทคโนโลยีสารสนเทศ ระบบโทรคมนาคม และความรู้ ความชำนาญ
  ในการดำเนินธุรกิจ และประสิทธิภาพในการปฏิบัติการ
  มาประกอบกันเพื่อให้บริการแก่องค์กรทั้งภาครัฐ และเอกชน
  ที่ปรับเปลี่ยนรูปแบบการบริหารเพื่อเน้นการสร้างการบริการที่มีประสิทธิภาพ
  เน้นที่องค์กรมีความชำนาญ
  ส่วนในบริการที่ไม่อยู่ในธุรกิจหลักหรือที่ไม่มีความชำนาญก็ใช้บริการจากภายนอกมาช่วยเพื่อลดต้นทุนและเพิ่มประสิทธิภาพการให้บริการ
  ซึ่งกลุ่มธุรกิจขนาดใหญ่ทั้งภาครัฐและเอกชนได้ให้ความสนใจที่จะใช้บริการนี้มากขึ้น

  ปัจจุบันภาวการณ์แข่งขันตลาดบริการ ICT Outsourcing
  จะแข่งขันอยู่ในกลุ่มของผู้ให้บริการเทคโนโลยีสารสนเทศขนาดใหญ่
  ที่เคยให้บริการกับกลุ่มลูกค้ามาก่อนและผู้ให้บริการข้ามชาติที่ขยายสาขาเข้ามาในประเทศ
  ตามกระแสการเปิดเสรีตลาดบริการเทคโนโลยีสารสนเทศและโทรคมนาคม
  จะส่งผลให้เกิดการแข่งขันมากขึ้นระหว่างผู้ให้บริการ แต่ยังไม่มากนัก
  โดยเน้นให้บริการเฉพาะกลุ่มธุรกิจอุตสาหกรรมที่มีความชำนาญ

ค) การจัดหาผลิตภัณฑ์หรือบริการ

  บริษัทจะเป็นแกนนำในการให้บริการและผนึกกับพันธมิตรทางเทคโนโลยีคอมพิวเตอร์ การสื่อสาร
  บริษัทที่ปรึกษาผู้ชำนาญการให้คำปรึกษาธุรกิจ
  และกลุ่มธุรกิจอื่นในกลุ่มบริษัทสามารถเพื่อนำเสนอบริการกับกลุ่มธุรกิจเป้าหมาย
  รวมถึงมีการพิจาณาในการเข้าซื้อกิจการของธุรกิจบางแห่งที่มีศักยภาพ ฐานลูกค้า
  และเป็นผู้นำทางในการด้านเทคโนโลยีสารสนเทศและสื่อสารที่เกี่ยวข้องกับการให้บริการในสายธุรกิจนี้
  เพื่อเป็นการขยายธุรกิจและเพิ่มศักยภาพในการให้บริการและการ
  แข่งขันได้อย่างรวดเร็วให้กับสายธุรกิจบริการ ICT Outsourcing Services นี้

4.4.2 บริษัท โอเอซิส คอนซัลติ้ง จำกัด

  ดำเนินธุรกิจด้านการให้บริการที่ปรึกษาในการนำระบบงานคอมพิวเตอร์ขึ้นใช้งาน
  (Implementor) ให้กับลูกค้าทั้งที่เป็นบริษัทเอกชน รัฐวิสาหกิจ และองค์กรของรัฐ
  โดยใช้ระบบงานคอมพิวเตอร์ที่ได้รับการยอมรับจากองค์กรชั้นนำทั่วโลก คือ ระบบงาน SAP
  ที่มีจำนวนผู้ใช้งานด้านระบบงานเป็นอันดับหนึ่งของโลก มีฟังก์ชั่นการทำงานที่มีความยืดหยุ่นสูง
  รองรับทุกประเภทธุรกิจได้ดี ใช้เทคโนโลยีที่ก้าวหน้าล้ำสมัย จึงต้องอาศัยความรู้
  ความชำนาญและประสบการณ์ของที่ปรึกษาเพื่อให้การใช้งานระบบเกิดประโยชน์สูงสุด

ก) ลักษณะผลิตภัณฑ์หรือบริการ

  ลักษณะการให้บริการที่ปรึกษาของบริษัท ในปัจจุบัน แบ่งออกเป็น 3 ประเภท ดังนี้

  1. บริการที่ปรึกษาในการนำระบบขึ้นใช้งาน (Implementation Service)

  เป็นการจัดทีมงานที่ปรึกษาสำหรับทุกระบบงานตามที่ตกลงไว้กับทางลูกค้า
  โดยเริ่มจากการศึกษาและวิเคราะห์ ความต้องการใช้งาน (Requirements Analysis)
  จัดเตรียมการออกแบบระบบ (Design Blueprints) ดำเนินการติดตั้งระบบและตั้งค่า
  (Installation & Configuration) การให้การฝึกอบรม (Application Trainings)
  การนำข้อมูลเข้าระบบ (Data Conversion)และการนำระบบงานขึ้นใช้งานจริง (System
  Live) เป็นการให้บริการที่ปรึกษาแบบครบวงจร
  โดยมีทีมงานที่ปรึกษาร่วมงานกับลูกค้าประจำในโครงการตลอดเวลา ตั้งแต่เริ่มต้นจนจบโครงการ

  2. บริการที่ปรึกษาเฉพาะด้าน (Consultancy Service)

  เป็นการให้บริการที่ปรึกษาเฉพาะด้าน ไม่ว่าจะเป็นด้านระบบงาน (Application
  Consultancy Service) ด้านเทคนิคระบบงาน (Technical Consultancy Service)
  และด้านการเขียนโปรแกรมเพื่อออกรายงาน (Program Development Service)
  ตามความต้องการของลูกค้า
  โดยจะให้บริการที่ปรึกษาตามหมายกำหนดการและอัตราค่าใช้จ่ายตามที่ตกลงกัน (Time &
  Materials Basis)

  3. บริการที่ปรึกษาดูแลสนับสนุนโครงการระยะยาว ( Outsourcing Service)

  ในกรณีที่ลูกค้าต้องการที่ปรึกษาที่เชี่ยวชาญและเข้าใจระบบงาน SAP เป็นอย่างดี
  เป็นผู้ดูแลสนับสนุนโครงการแทนการจ้างบุคลากรเอง มีการดำเนินงานอย่างมืออาชีพ
  ให้คำแนะนำอย่างมีคุณภาพเพื่อสร้างเสริมขีดความสามารถในการแข่งขัน
  เป็นการช่วยแบ่งเบาภาระด้านบุคลากรที่ขาดแคลนอยู่ในปัจจุบันได้อย่างมีประสิทธิภาพและเป็นการลดค่าใช้จ่ายในระยะยาว

ข) ตลาดและภาวะการแข่งขัน

  กลุ่มลูกค้าเป้าหมาย ได้แก่

  1. กลุ่มลูกค้าบริษัทเอกชน ได้แก่ บริษัทต่าง ๆ ที่ต้องการนำระบบงานคอมพิวเตอร์เข้ามาใช้งาน
  โดยมีวัตถุประสงค์เพื่อที่จะนำข้อมูลต่างๆ มาวิเคราะห์ใช้ให้เกิดประโยชน์สูงสุด
  ในการตัดสินใจเพื่อการแข่งขันและการบริหารจัดการขบวนการทางธุรกิจ
  โดยส่วนใหญ่จะเป็นกลุ่มธุรกิจอุตสาหกรรมประเภทต่างๆ เช่น กลุ่มอุตสาหกรรมชิ้นส่วนรถยนต์
  ผู้ผลิต-จำหน่ายสินค้าอุปโภคบริโภค อุตสาหกรรมเคมีและปิโตรเคมี อุตสาหกรรมอาหาร เป็นต้น

  2. กลุ่มลูกค้าหน่วยงานราชการและรัฐวิสาหกิจ
  ที่มีเป้าหมายในการนำระบบงานคอมพิวเตอร์ที่สอดคล้องกับระบบงานที่ใช้อยู่ที่กรมบัญชีกลาง
  ซึ่งได้แก่ระบบงาน SAP ทั้งนี้
  ลักษณะการจัดซื้อจัดหาก็จะเป็นไปตามหลักเกณฑ์ที่แต่ละหน่วยงานกำหนดไว้ในการประมูลแต่ละครั้ง

  สภาพการแข่งขันในอุตสาหกรรม

  สภาพการแข่งขันในอุตสาหกรรม
  การให้บริการที่ปรึกษาในการนำระบบขึ้นใช้งานในปัจจุบันมีจำนวน 15 บริษัท
  โดยแบ่งเป็นบริษัทที่เป็นสาขาต่างชาติ 9 บริษัท และบริษัทคนไทยอีก 6 บริษัท บริษัท โอเอซิส
  คอนซัลติ้ง จำกัด เป็นบริษัทคนไทยที่มีประสบการณ์ในการทำงานด้านที่ปรึกษาระบบงาน SAP
  ยาวนานที่สุด นำระบบขึ้นใช้งานได้อย่างมีประสิทธิภาพ
  ก่อให้เกิดประโยชน์สูงสุดในการใช้ระบบงาน
  สร้างความพึงพอใจให้กับลูกค้าตลอดระยะเวลาที่ดำเนินการมา
  โดยมีหนังสือรับรองคุณภาพการให้บริการจากลูกค้าเป็นการยืนยันอีกด้วย

  กลยุทธ์การแข่งขัน

  เนื่องจากแต่ละโครงการที่ขึ้นระบบงาน SAP ต้องใช้เงินลงทุนค่อนข้างสูง
  ลูกค้าต้องการความมั่นใจว่าโครงการจะประสบความสำเร็จอย่างแน่นอน ดังนั้น
  ทีมงานที่ปรึกษาจึงเป็นปัจจัยสำคัญต่อโครงการ โดยดูจากความรู้ ความสามารถ
  และประสบการณ์ของทีมงานที่ปรึกษาเป็นหลัก ประกอบกับความมั่นคงของบริษัทที่ปรึกษา
  ก็มีส่วนสำคัญต่อการให้บริการดูแลสนับสนุนแก่ลูกค้าหลังขึ้นระบบ (Post Support Service)
  ทำให้ได้รับความเชื่อถือจากลูกค้า ว่าจะสามารถให้คำแนะนำปรึกษาต่อไปได้ในอนาคต บริษัท
  โอเอซิส คอนซัลติ้ง จำกัด และทีมงานที่ปรึกษามีความรู้ ความเชี่ยวชาญ มีประสบการณ์สูง
  สร้างความมั่นใจและ เป็นที่ไว้วางใจของลูกค้า
  โดยดูจากการที่บริษัทได้รับหนังสือรับรองคุณภาพผลงานและการต่อยอดเพิ่มเติมระบบงานอย่างต่อเนื่องเป็นหลักประกันได้เป็นอย่างดี

  นอกจากนี้ บริษัทยังเป็นพันธมิตรกับบริษัทอื่นๆ ได้แก่
  กลุ่มบริษัทที่ขายเครื่องคอมพิวเตอร์และเครือข่าย (Hardware & Network Vendors)
  และกลุ่มบริษัทจัดหาระบบสำหรับโครงการ (System Integrators)
  เพื่อร่วมมือกันทำการตลาดและการเสนอขาย เป็นการสร้างโอกาสในการแข่งขันให้เพิ่มขึ้นอีกด้วย

ค) การจัดหาผลิตภัณฑ์หรือบริการ

  ในธุรกิจการให้บริการที่ปรึกษา บุคลากรที่เป็นที่ปรึกษาเป็นหัวใจของการดำเนินงานทั้งหมด
  การเตรียมความพร้อมด้านบุคลากร การบริหารจัดการ
  ตลอดจนการดูแลรักษาทีมงานไว้กับบริษัทได้ยาวนานจึงเป็นภารกิจที่สำคัญสูงสุด
  สำหรับแนวทางในการบริหารจัดการนั้น
  จะมุ่งเน้นการสร้างทีมงานโดยการให้การฝึกอบรมที่มีรูปแบบกระชับ รวดเร็ว
  สามารถทำงานได้ทันที
  โดยทีมงานที่ปรึกษาอาวุโสที่มีความรู้และประสบการณ์ในการทำงานเป็นเวลากว่า 10 ปี
  เป็นผู้ถ่ายทอดองค์ความรู้
  ทำให้การทำงานร่วมกันในโครงการเป็นไปอย่างราบรื่นและมีประสิทธิภาพ

4.4.3 บริษัท สมาร์ทเทอร์แวร์ จำกัด

  เพื่อดำเนินธุรกิจด้านการผลิต การบริการ และเป็นที่ปรึกษา
  ให้บริการรับจ้างพัฒนาซอฟต์แวร์ระบบงานแบบเบ็ดเสร็จ
  ให้บริการเฉพาะทางในด้านวิศวกรรมซอฟต์แวร์แบบครบวงจร อาทิเช่น
  การให้คำปรึกษาและออกแบบซอฟต์แวร์โซลูชั่น รวมทั้งกระบวนการด้าน Business Process
  Re-Engineering ที่เกี่ยวข้อง การบริหารโครงการพัฒนาซอฟต์แวร์
  การวิเคราะห์และออกแบบซอฟต์แวร์ระบบงาน การพัฒนาและติดตั้งซอฟต์แวร์ระบบงาน
  การดูแลบำรุงรักษาซอฟต์แวร์ระบบงาน การแปลงข้อมูลและนำข้อมูลเข้าสู่ระบบงาน
  การบริการด้านมาตรฐานซอฟต์แวร์ต่างๆ

ก) ลักษณะผลิตภัณฑ์หรือบริการ

  1. บริการพัฒนาระบบงานซอฟต์แวร์แอพลิเคชั่นแบบเบ็ดเสร็จครบวงจร (Turn-Key Software
  Application System Development)

  ให้บริการพัฒนาระบบงานซอฟต์แวร์แอพลิเคชั่นทุกประเภทตามความต้องการของลูกค้า
  รวมทั้งการจัดหาส่วนประกอบอื่นๆ
  ที่มีส่วนช่วยให้ระบบงานที่พัฒนาขึ้นสามารถทำงานได้ตามเป้าหมายที่วางไว้
  การให้บริการพัฒนาระบบงานซอฟต์แวร์แอพลิเคชั่นครอบคลุมส่วนงานต่างๆ ดังต่อไปนี้

1.  การให้คำปรึกษาด้านกระบวนการทางธุรกิจ (Business Process Consultation)

2.  การให้คำปรึกษาด้านเทคโนโลยีซอฟต์แวร์ (Software Technology Consultation)

3.  การให้คำปรึกษาด้านมาตรฐานซอฟต์แวร์ (Software Standard Consultation)

4.  การวางแผนงานและบริหารความเสี่ยงในการพัฒนาระบบงานซอฟต์แวร์แอพลิเคชั่น
    (Software Application System Development Planning and Risk
    Management)

5.  การบริหารโครงการพัฒนาระบบงานซอฟต์แวร์แอพลิเคชั่น (Project Management for
    Software Application System Development)

6.  การศึกษาความต้องการทางเทคนิค (Requirement Analysis)

7.  การออกแบบระบบงานซอฟต์แวร์แอพลิเคชั่น (Software Application System Design)

8.  การพัฒนารูปแบบและต้นแบบซอฟต์แวร์แอพลิเคชั่น (Software Application Modeling
    and Prototyping)

9.  การพัฒนาซอฟต์แวร์แอพลิเคชั่น (Software Application Development and
    Implementation)

10. การสร้างสรรค์และพัฒนาเนื้อหาสำหรับซอฟต์แวร์แอพลิเคชั่น (Digital Content Design
    and Development)

11. การทดสอบ วัดผล และควบคุมคุณภาพระบบงานซอฟต์แวร์แอพลิเคชั่น (Software
    Application System Testing, Benchmarking, and Quality Assurance)

12. การติดตั้งและเผยแพร่งานระบบงานซอฟต์แวร์แอพลิเคชั่น (Software Application
    System Installation, Configuration, and Deployment)

13. การแปลงและนำข้อมูลเข้าสู่ระบบ (Data Entry and Migration)

14. การจัดฝึกอบรมวิธีการใช้งานและวิธีการดูแลระบบงานซอฟต์แวร์แอพลิเคชั่น (Software
    Application System Usage and Administration Training)

15. การบริหารกระบวนการปรับเปลี่ยนและแก้ไขรูปแบบระบบงานซอฟต์แวร์แอพลิเคชั่น
    (Software Application System Change Management)

16. การพัฒนากระบวนการผลิตซอฟต์แวร์แอพลิเคชั่น (Software Process Improvement)

17. การบำรุงรักษาระบบงานซอฟต์แวร์แอพลิเคชั่น (Software Application Maintenance)

18. การปลดระวางระบบงานซอฟต์แวร์แอพลิเคชั่น (Software Application Retirement)

  2. บริการติดตั้งและประยุกต์ใช้ซอฟต์แวร์สำเร็จรูปเฉพาะทาง (Software Package
  Implementation and Customization)

  บริการติดตั้งและประยุกต์ใช้ซอฟต์แวร์สำเร็จรูปเฉพาะทางเพื่อให้สอดคล้องกับกระบวนการทางธุรกิจของลูกค้า

ข) ตลาดและภาวะการแข่งขัน

กลุ่มลูกค้าเป้าหมาย

  หน่วยงานราชการ หน่วยงานรัฐวิสาหกิจ และหน่วยงานเอกชนขนาดใหญ่
  ที่มีความต้องการระบบงานซอฟต์แวร์แอพลิเคชั่น
  เพื่อประโยชน์ในการประกอบธุรกิจและบริหารองค์กร
  รวมทั้งองค์กรที่มีหน่วยงานพัฒนาซอฟต์แวร์ของตนเองอยู่แล้ว
  แต่ยังขาดความรู้ความชำนาญเฉพาะด้าน ขาดความพร้อมในการดูแลบำรุงรักษาระบบที่มีอยู่
  หรือมีความต้องการคำปรึกษาด้านเทคโนโลยีซอฟต์แวร์ต่างๆ

สภาพการแข่งขันในอุตสาหกรรม

-   จากสภาพเศรษฐกิจในปัจจุบัน ถึงแม้คู่แข่งโดยตรงจะมีจำนวนลดลงก็ตาม แต่กลับทำให้ธุรกิจ
    Software House ขนาดกลางและขนาดย่อมหันมาแข่งขันในด้านราคาอย่างหนัก
    บริษัทจึงให้ความสำคัญกับกลุ่มลูกค้าที่เป็นหน่วยงานราชการและหน่วยงานรัฐวิสาหกิจขนาดใหญ่แทน
    ซึ่งเป็นกลุ่มที่ให้ความสำคัญในด้านความเชื่อมั่นและในเรื่องคุณภาพเป็นหลัก นอกจากนั้น
    บริษัทยังให้ความสำคัญกับการรักษาฐานลูกค้าเดิมเป็นอย่างยิ่ง

-   บริษัทเจ้าของผลิตภัณฑ์ซอฟต์แวร์สำเร็จรูป (Commercial-Off-The-Shelf Software)
    ภายในประเทศซึ่งมีชื่อเสียงเป็นที่รู้จักในภาคอุตสาหกรรมที่ตนให้บริการอยู่ มาเป็นเวลานาน
    นับเป็นอุปสรรค์ในการเข้าถึงตลาดนั้นๆ ทั้งในด้านชื่อเสียงและในด้านราคา
    บริษัทไม่มีนโยบายที่จะพยายามเข้าแข่งขันในตลาดดังกล่าว
    แต่จะใช้ประสบการณ์ที่ได้จากงานด้านการบริการพัฒนาระบบงานซอฟต์แวร์แอพลิเคชั่นแบบเบ็ดเสร็จครบวงจร
    เพื่อเปิดตลาดซอฟต์แวร์ในภาคอุตสาหกรรมอื่น ๆ ขึ้นทดแทน

-   ในขณะเดียวกัน
    บริษัทได้เลือกที่จะเป็นผู้ให้บริการติดตั้งและประยุกต์ใช้ซอฟต์แวร์สำเร็จรูปเฉพาะทางในบางกลุ่มผลิตภัณฑ์ที่ไม่คุ้มค่าทางการแข่งขัน
    แต่จะได้รับประโยชน์จากการส่งเสริมการขายของเจ้าของผลิตภัณฑ์แทน

กลยุทธ์การแข่งขัน

  1. การสร้างความเชื่อมั่นในด้านคุณภาพ

  นอกจากในด้านบุคลากรที่มีความรู้ความชำนาญและเปี่ยมด้วยประสบการณ์แล้ว
  บริษัทยังได้รับการรับรองมาตรฐานคุณภาพการผลิต ISO 9001
  และมาตรฐานกระบวนการพัฒนาซอฟต์แวร์ CMMI (Capability Maturity Model
  Integration) Level 3
  ซึ่งเป็นมาตรฐานสากลที่เป็นที่ยอมรับอย่างกว้างขวางในอุตสาหกรรมซอฟต์แวร์ทั่วโลก
  อีกทั้งยังมีบุคลากรที่ผ่านการสอบรับรองมาตรฐานสากลต่าง ๆ เช่น ITIL (IT
  Infrastructure Library) เป็นต้น และในปัจจุบัน
  บริษัทฯกำลังอยู่ระหว่างดำเนินการเพื่อขอรับรองมาตรฐานกระบวนการพัฒนาซอฟต์แวร์ CMMI
  Level 5 ซึ่งเป็นมาตรฐานขั้นสูงสุดอีกด้วย
  รวมทั้งแผนในการขอรับรองคุณภาพตามมาตรฐานสากลอื่นๆ เพิ่มเติมอีกอย่างต่อเนื่อง
  เพื่อตอกย้ำความเชื่อมั่นในด้านคุณภาพของสินค้าและบริการ นอกจากนี้
  บริษัทยังได้รับการส่งเสริมการลงทุนจากคณะกรรมการส่งเสริมการลงทุน (BOI) อีกด้วย
  ซึ่งเป็นการส่งเสริมการลงทุนในกิจการซอฟต์แวร์ประเภท Enterprise Software, Digital
  Content และ Embedded Software ประเภท 5.8 กิจการซอฟต์แวร์
  ซึ่งได้รับสิทธิและประโยชน์ตามรายละเอียดโดยสังเขปดังนี้

  มาตรา 25,26 ได้รับอนุญาตนำคนต่างด้าวเข้ามาในราชอาณาจักรฯ

  มาตรา 28 ได้รับยกเว้นอากรขาเข้าสำหรับเครื่องจักรฯ

  มาตรา 31 วรรคสอง ได้รับยกเว้นภาษีเงินได้นิติบุคคลฯ มีกำหนดเวลาแปดปี

  มาตรา 31 วรรคสี่
  ได้รับอนุญาตให้นำผลขาดทุนประจำปีไปหักออกจากกำไรสุทธิที่เกิดขึ้นภายหลังระยะเวลาที่ได้รับยกเว้นภาษีฯ
  มีกำหนดเวลาไม่เกินห้าปี

  มาตรา 34 ได้รับยกเว้นไม่ต้องนำเงินปันผลไปรวมคำนวณเพื่อเสียภาษีเงินได้ฯ

  2. การเป็นผู้พัฒนาซอฟต์แวร์ในรูปแบบ ISV (Independent Software Vendor)

  บริษัทมีนโยบายที่จะใช้ซอฟต์แวร์แพลตฟอร์มที่เป็นที่ยอมรับอยู่แล้วในตลาดเป็นฐานในการผลิตซอฟต์แวร์โซลูชั่นให้กับลูกค้า
  ทั้งนี้ เพื่อใช้ประโยชน์จากความเชื่อมั่นในผลิตภัณฑ์ที่มีอยู่แล้ว
  ทำให้สามารถเข้าถึงตลาดได้ภายในระยะเวลาอันสั้น

ค) การจัดหาผลิตภัณฑ์หรือบริการ

  ทรัพยากรที่สำคัญที่สุดในอุตสาหกรรมซอฟต์แวร์คือบุคลากร
  บริษัทให้ความสำคัญเป็นพิเศษในการบริหารจัดการให้บุคลากรมีความรู้ความสามารถ
  มีความชำนาญเฉพาะทาง มีพัฒนาการอย่างต่อเนื่อง มีความยืดหยุ่นสูง มีคุณธรรม
  และมีใจรักองค์กร ในด้านผลิตภัณฑ์แพลตฟอร์มสำหรับ ISV นั้น บริษัทเลือกใช้ผลิตภัณฑ์ที่มีคุณภาพ
  มีแหล่งอ้างอิงที่น่าเชื่อถือ และเป็นที่ยอมรับในตลาดเท่านั้น

5.  สายธุรกิจ IP Business

  ธุรกิจให้บริการสารสนเทศและการสื่อสารผ่านระบบโครงขายอินเทอร์เน็ต หรือ IP (Internet
  Protocol) Network
  ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็วปลอดภัย
  และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง
  ซึ่งจะมีการต่อยอดด้วยบริการเสริมที่หลากหลาย
  สอดคล้องและสนับสนุนประสิทธิภาพในการทำธุรกิจในแต่ละสายงาน
  ซึ่งเป็นหนึ่งในปัจจัยที่สำคัญของการเพิ่มศักยภาพในการแข่งขันสำหรับการทำธุรกิจในปัจจุบัน

4.5.1 บริษัท สามารถ อินโฟเนต จำกัด

  บริษัทให้บริการสารสนเทศและการสื่อสารผ่านระบบโครงข่ายอินเทอร์เน็ตซึ่งมีการให้บริการใน 2
  ลักษณะโดยเป็นผู้ให้บริการอินเทอร์เน็ต (Internet Service Provider – ISP)
  และผู้ให้บริการสื่อสารผ่านเครือข่ายอินเทอร์เน็ต (Internet Telephony Service
  Provider – ITSP) แก่ลูกค้าภาคเอกชนในธุรกิจขนาดย่อม (SME) ธุรกิจขนาดกลาง
  องค์กรขนาดใหญ่ และภาครัฐรวมถึง รัฐวิสาหกิจ ทั่วประเทศ ซึ่งสำหรับบริการอินเทอร์เน็ตนั้น
  บริษัทให้บริการอินเทอร์เน็ตอย่างครบวงจร ตั้งแต่การออกแบบระบบ ติดตั้งอุปกรณ์
  การบำรุงรักษา และให้บริการข้อมูลอื่นที่เกี่ยวข้องกับอินเทอร์เน็ตในชื่อบริการ สามารถคอนเนค
  (SAMART Connect) นอกจากนี้ในส่วนของ ITSP นั้น
  เน้นให้บริการสื่อสารทางเสียงผ่านเครือข่ายอินเทอร์เน็ต (Voice over IP) ภายใต้ชื่อของ
  SAMART WIP (World Internet Phone)

ก) ลักษณะผลิตภัณฑ์หรือบริการ

1.  การให้บริการอินเทอร์เน็ต (ISP)

  สำหรับบริการอินเทอร์เน็ต (ISP)
  นั้นเป็นการให้บริการอินเทอร์เน็ตคุณภาพสูงที่มีให้เลือกหลากหลายรูปแบบตามความเหมาะสมกับสภาพการใช้งานและ
  ครบวงจรแก่กลุ่มลูกค้าประเภทบุคคลรายย่อย
  ที่สามารถเชื่อมต่อจากคอมพิวเตอร์ส่วนตัวผ่านโครงข่ายโทรศัพท์พื้นฐาน และลูกค้าประเภทองค์กร
  / ธุรกิจ ตามความต้องการ ประกอบด้วย แบบเชื่อมต่อผ่านโมเด็ม (Dial-up)
  อินเทอร์เน็ตความเร็วสูงผ่านโครงข่าย Broadband – ISDN, ADSL, SDSL, G.SHDSL,
  MPLS, Leased Line(DDN) และสายFiber Optic
  รวมไปถึงบริการรับฝากข้อมูลและเครื่องแม่ข่าย (Hosting Service) รวมถึง Solution
  ต่อเนื่อง สำหรับลูกค้าเฉพาะกลุ่ม เช่น Apartment Intelligence, IP Video
  Teleconference ที่เป็นลักษณะ Web base เพื่อง่ายต่อการใช้งาน
  ตลอดจนระบบเฝ้าระวังและรักษาความปลอดภัยผ่านเครือข่าย (IP Video Monitoring )
  เช่น IP CAMERA , CCTV
  โดยมีหน่วยงานลูกค้าสัมพันธ์คอยดูแลให้ความช่วยเหลือและแก้ไขปัญหาลูกค้าตลอด 24 ชั่วโมง

  นอกจากนี้ยังให้คำปรึกษาทางด้านเทคโนโลยีสารสนเทศ
  ออกแบบและพัฒนาระบบสารสนเทศออกแบบระบบเครือข่ายการสื่อสารต่างๆ และ มีบริการเสริม
  (Value Added Services) ของบริการอินเทอร์เน็ต เช่น Anti-Virus, Anti Spam
  Mail, Web and Mail Hosting และ URL Filtering รวมไปถึงบริการด้าน Internet
  Telephony เช่น VoIP, Video Phone
  ที่สามารถใช้งานบนเครือข่ายอินเทอร์เน็ตที่มีอยู่ได้ทันทีอีกด้วย

2.  การให้บริการสื่อสารผ่านเครือข่ายอินเตอร์เน็ต (ITSP)

  เป็นการให้บริการสื่อสารผ่านอินเทอร์เน็ตแทนการใช้โครงสร้างโทรศัพท์พื้นฐานแบบดั้งเดิม
  โดยบริษัทมีเป้าหมายที่จะเป็นผู้ให้บริการ Internet Telephony
  ซึ่งครอบคลุมการบริการสื่อสาร 4 กลุ่ม ได้แก่ ข้อมูล (Data) เสียง (Voice – VoIP) วิดีโอ
  (Video Phony) และ Mobility (Voice Telephony & Video Phony on GSM,
  GPRS, WI-FI, และอื่นๆ)

  ในปัจจุบันบริษัทมีสินค้าและบริการภายใต้ชื่อของ SAMART WIP เริ่มจากกลุ่มการให้บริการทาง
  Voice ซึ่งเป็นการให้บริการโทรศัพท์ผ่านเครือข่ายอินเตอร์เน็ต
  ด้วยคุณภาพเสียงที่เทียบเท่าโครงข่ายโทรศัพท์พื้นฐาน แต่มีค่าบริการที่ประหยัด
  โดยเฉพาะการโทรระหว่างประเทศจะประหยัดได้มากกว่า 50% และการโทรภายในเครือข่าย
  SAMART WIP ด้วยกันเองระหว่างสาขาต่างๆ ภายในประเทศที่ไม่ต้องเสียค่าโทรศัพท์
  รวมทั้งยังมีระบบจัดการบัญชี
  และคำนวนค่าใช้จ่ายให้ลูกค้าสามารถตรวจสอบข้อมูลรายละเอียดการโทร ประวัติการโทร
  และข้อมูลต่างๆ ผ่านทางเว็บไซต์ได้ทันที

  สินค้าและบริการ SAMART WIP นี้แบ่งออกเป็น 2 ประเภท ได้แก่
  บริการสำหรับลูกค้าบุคคลรายย่อย (Consumer) และบริการสำหรับลูกค้าองค์กร (Corporate)

  1) บุคคลรายย่อย

  สำหรับบริการของลูกค้าบุคคลรายย่อยนั้น
  บริษัทออกแบบบริการโทรศัพท์ผ่านอินเทอร์เน็ตอย่างง่ายๆ เพื่อความสะดวกในการใช้
  โดยบริการมุ่งเน้นลดต้นทุนค่าใช้จ่ายโทรศัพท์สำหรับผู้ใช้บริการ
  ทำให้การติดต่อนั้นมีความสะดวกและคล่องตัวมากยิ่งขึ้น
  สินค้าสำหรับลูกค้าประเภทบุคคลรายย่อยได้แก่

-   SAMART WIP CARD (Calling Card) เป็นบริการบัตรโทรศัพท์ผ่านระบบ SAMART WIP
    โดยใช้รหัส (PIN)
    จากบัตรโทรศัพท์ซึ่งลูกค้าสามารถโทรออกจากเครื่องโทรศัพท์พื้นฐานหรือมือถือทุกระบบ
    โดยมีการพัฒนาสู่ผู้ใช้มือถือภายในประเทศให้มีความสะดวก ไม่จำเป็นต้องจำรหัส (PIN)
    ภายหลังได้ลงทะเบียนมือถือร่วมกับบัตรโทรศัพท์แล้ว

-   SAMART WIP PHONE (IAD: Internet Access Device)
    เป็นบริการโทรศัพท์ผ่านอุปกรณ์ที่รองรับระบบ VoIP (IP Phone)
    หรือเครื่องโทรศัพท์ธรรมดาที่มีอยู่ซึ่งเชื่อมต่อกับอุปกรณ์แปลงสัญญาณเข้ากับระบบ VoIP (ATA
    Adapter)

  2) ลูกค้าองค์กร

  สำหรับบริการของลูกค้าองค์กร ซึ่งเป็นกลุ่มลูกค้าประเภทธุรกิจขนาดกลาง ขนาดย่อม (SME)
  องค์กรขนาดใหญ่ รวมถึงหน่วยงานรัฐ บริษัทรับออกแบบ ติดตั้งและให้คำปรึกษา
  ระบบโทรศัพท์ให้กับองค์กรต่างๆ ด้วยทีม Pre-sale ผู้มีความชำนาญเฉพาะ
  สามารถตอบสนองความต้องการของลูกค้า เพื่อให้ได้รับความสะดวกในการบริการ
  พร้อมทั้งสนับสนุนข้อมูลประกอบการตัดสินใจในด้านการคุ้มค่าแก่การลงทุน
  หรือการปรับปรุงระบบเพื่อช่วยลดต้นทุนค่าใช้จ่ายด้านการสื่อสารในปัจจุบันขององค์กร
  ทั้งนี้จะช่วยดูแลระบบสื่อสารหลักสำหรับการโทรศัพท์ระหว่างประเทศ
  และการโทรศัพท์ระหว่างสาขา ซึ่งประกอบด้วย

-   SAMART WIP PBX Link เป็นบริการโทรศัพท์ผ่านระบบ Samart WIP
    โดยเชื่อมต่อระบบสื่อสารขององค์กรเดิมที่มีอยู่ (ตั้งแต่ระดับโทรศัพท์ตั้งโต๊ะทั่วไป
    จนถึงระดับตู้สาขาโทรศัพท์ขององค์กร) ต่อเชื่อมผ่านระบบ Internet
    เพื่อให้เจ้าหน้าที่ภายในองค์กรสามารถโทรออกจากไปยังเครื่องโทรศัพท์พื้นฐานหรือมือถือทุกระบบ
    ทั้งในและต่างประเทศในราคาประหยัด พร้อมทั้งมีฟังก์ชั่นการทำงานและบริการเสริมต่างๆ
    เช่น Fax to Email, Global Corporate Phone Number, Corporate Calling
    Wallet, Service Contents เป็นต้น เพื่อสนับสนุนการใช้งานต่างๆ
    ของธุรกิจให้มีประสิทธิภาพมากขึ้น

ข) ตลาดและภาวะการแข่งขัน

  1. ตลาดของบริการอินเทอร์เน็ต (ISP)

  ภาวะการแข่งขันในตลาด

  ความต้องการใช้งานอินเตอร์เน็ตสูงขึ้นทุกๆปี ทั้งในแง่ปริมาณผู้ใช้และความเร็วในการรับส่งข้อมูล
  จึงมีการแข่งขันสูงในด้านราคาของผู้ประกอบการ
  ทำให้ราคาของบริการอินเทอร์เน็ตลดลงหรือให้ความเร็วในการรับส่งข้อมูลแก่ลูกค้าเพิ่มขึ้น
  นอกจากนี้ได้เพิ่มบริการเสริม (Value Added Services) คุณภาพของบริการ
  และคุณภาพการให้บริการลูกค้า และบริการสื่อสารด้วยเสียงผ่านเครือข่าย (Voice Over IP
  –VoIP)

  เทคโนโลยีใหม่ๆ ที่เข้ามาสู่ตลาดก็ทำให้ลูกค้าธุรกิจขนาดกลางและขนาดย่อม
  มีแนวโน้มที่จะลดการใช้งาน Leased Line ลง โดยเปลี่ยนมาใช้ MPLS ซึ่งมีลักษณะคล้าย
  Leased Line
  แต่มีค่าบริการต่ำกว่าในขณะที่มีคุณภาพใกล้เคียงกันและยังสามารถใช้อุปกรณ์ที่มีอยู่เดิมได้
  รวมไปถึงแนวโน้มการใช้งาน ADSL ที่ลดลงโดยลูกค้าได้หันไปใช้ G.SHDSL
  ซึ่งมีราคาค่าบริการต่ำกว่าและมีความเสถียรมากขึ้น

  ในส่วนของบริษัทเองได้วางตำแหน่งทางการตลาดในด้านคุณภาพ
  โดยเน้นทิศทางไปในการให้บริการที่มีคุณภาพสูงขึ้นโดยยังคงรักษาการความสามารถในการแข่งขันด้านราคา

  ศักยภาพในการแข่งขัน

-   ด้านคุณภาพของบริการ

  นอกจากศักยภาพในการแข่งขันด้านราคาแล้ว
  ในด้านบริการบริษัทก็ได้จัดให้มีเส้นทางการเชื่อมต่อเครือข่ายอินเทอร์เน็ตระหว่างประเทศด้วยเครือข่ายใยแก้วนำแสง
  ซึ่งในปี 2553 คาดว่าจะมีปริมาณ Bandwidth อินเทอร์เน็ต ระหว่างประเทศรวมมากกว่า 400
  Mbps ผ่านเครือข่ายของผู้ให้บริการเครือข่ายอินเทอร์เน็ตระหว่างประเทศรวมสองเส้นทาง
  และมีเส้นทางตรงออกต่างประเทศโดยไม่ผ่านผู้ให้บริการเครือข่ายอินเทอร์เน็ตระหว่างประเทศอีกหนึ่งเส้นทางพร้อมทั้งยังมีเครือข่ายสำรองความเร็วเท่ากับเส้นทางหลักไว้อีกหนึ่งเส้นทาง
  เพื่อใช้ในกรณีที่วงจรหลักขัดข้อง
  นอกจากนี้บริษัทยังมีมาตรการขยายขนาดการเชื่อมต่อเครือข่ายอินเทอร์เน็ตระหว่างประเทศดังกล่าว
  เพิ่มขึ้นอีกเมื่อช่องทางเชื่อมต่อที่มีอยู่มีอัตราการใช้งานถึง 75%

  สำหรับการเชื่อมต่อเครือข่ายอินเทอร์เน็ตระหว่างผู้ให้บริการภายในประเทศนั้น
  บริษัทเชื่อมต่อผ่านศูนย์กลางแลกเปลี่ยนข้อมูลภายในประเทศ (National Internet
  Exchange) ผ่านเครือข่ายใยแก้วนำแสง ความเร็วสูงถึง 3 Gbps และยังมีเส้นทางสำรอง
  อีกหนึ่งเส้นทางเช่นเดียวกับเส้นทางการเชื่อมต่อเครือข่ายอินเทอร์เน็ตระหว่างประเทศ

  ในด้านการบริหารเพื่อให้เกิดประสิทธิภาพนั้น บริษัทมีการทำ Load Balancing ของ Traffic
  รวมทั้งการแยกข้อมูลที่วิ่งผ่านอุปกรณ์ต่อเชื่อมระบบเครือข่ายของเครือข่ายภายในประเทศและต่างประเทศออกจากกัน
  เพื่อให้สามารถจัดเส้นทางและความเร็วได้เหมาะสมกับปริมาณการใช้งานและจุดหมายปลายทาง

  นอกจากนี้บริษัทยังเพิ่มความมั่นใจให้กับลูกค้าด้วยบริการป้องกันการสูญหายของข้อมูลเช่น
  ระบบสำรองข้อมูลสำหรับอีเมล์ของลูกค้าไม่น้อยกว่า 7 วัน
  และการจัดให้มีระบบและอุปกรณ์อย่างน้อย 2 ชุด สำหรับอุปกรณ์เครือข่ายภายในเครื่องแม่ข่าย
  (Server) อุปกรณ์เครือข่ายต่างๆ
  รวมไปถึงระบบไฟฟ้าสำรองและเครื่องกำเนิดไฟฟ้าที่รองรับการทำงานตลอด 24 ชั่วโมง
  เพื่อให้สามารถทำงานทดแทนกันได้ทันทีหากอุปกรณ์ใดๆ เกิดการขัดข้อง

-   ด้านบริการหลังการขาย

  บริษัทมีการรับประกันการใช้บริการ (Service Level Agreement-SLA) ที่ 98-99.5%
  (ขึ้นอยู่กับชนิดของวงจรสื่อสัญญาณ) โดยมีระบบเฝ้าระวังและตรวจสอบเครือข่าย (Network
  System Monitoring Tools) เพื่อตรวจสอบสถานการณ์เชื่อมต่อ
  และประสานงานร่วมกับผู้ให้บริการระบบเครือข่ายหากขัดข้อง จะมีระบบแจ้งเหตุผ่าน SMS
  (ในกรณีที่ระบบเกิดความผิดปกติ) ไปยังดูแลระบบที่พร้อมดำเนินการแก้ไขปัญหาได้ทันที
  โดยทีมวิศวกรพร้อมบริการให้คำปรึกษา แก้ไขปัญหา และแนะนำแนวทางการป้องกันปัญหาตลอด
  24 ชั่วโมง โดยมีดำเนินการที่รวดเร็วพร้อมรับประกันเวลาดำเนินการให้บริการ
  และแจ้งผลการดำเนินการภายใน 1 ชั่วโมง
  นอกจากนี้ลูกค้ายังสามารถตรวจสอบการใช้งานด้วยตนเองผ่านทางเว็บไซต์
  ซึ่งจะมีรายงานการใช้งานที่สามารถแสดงผลได้ทั้งแบบ รายชั่วโมง รายวัน รายเดือน และรายปี

  2. ตลาดของบริการสื่อสารผ่านเครือข่ายอินเตอร์เน็ต (ITSP)

  เป็นที่คาดกันว่าตลาดของการสื่อสารแบบ VoIP ในประเทศไทยเป็นตลาดที่มีมูลค่าสูง
  ทำให้มีการแข่งขันสูงและในปัจจุบันก็มีผู้ให้บริการแข่งขันกันในตลาดมากมายหลายราย
  ทั้งนี้สามารถจำแนกตลาดของ VoIP ตามลักษณะการใช้งานได้ 3 แบบ ได้แก่

  2.1 บริการโทรศัพท์ระหว่างประเทศ ผ่าน International Gateway
  แบบที่หมุนเพียงเลขหมายนำหน้า เช่น 008 หรือ 009 โดยตรงแล้วตามด้วยเลขหมายปลายทาง
  ซึ่งนับเป็นสัดส่วนถึง 90% ของตลาด VoIP ในประเทศ ทั้งนี้ผู้ให้บริการหลัก ในแบบนี้ได้แก่
  บมจ.กสท โทรคมนาคม และบมจ.ทีโอที และยังมีผู้ให้บริการรายใหม่ๆ เกิดขึ้นอีกหลายราย
  ได้แก่ บมจ.แอดวานซ์ อินโฟร์ เซอร์วิส 005, บมจ.ทรู คอร์ปอเรชั่น 006, บมจ.โทเทิ่ล
  แอ็คเซ็ส คอมมูนิเคชั่น 004 และ บมจ.ทีทีแอนด์ที

  2.2 บริการโทรศัพท์แบบที่ใช้งานด้วยบัตรโทรศัพท์หรือการหมุนผ่านเครื่องตอบรับอัตโนมัติ
  ที่มีสัดส่วนประมาณ 7% ของตลาด VoIP ในประเทศ ซึ่งมีผู้ให้บริการหลัก ได้แก่ บมจ.กสท
  โทรคมนาคม, บริการถูกดี ของบริษัท จัสมิน อินเตอร์เนต จำกัด, Call Café
  ของบมจ.ทีทีแอนด์ที และอีกหลายราย ซึ่งบริการของ Samart WIP ก็ถูกจำแนกอยู่ในตลาดนี้ด้วย

  2.3 บริการโทรศัพท์แบบที่โทรจากเครื่องคอมพิวเตอร์หรือเครื่องโทรศัพท์ระบบ IP
  ไปยังโทรศัพท์ธรรมดา ได้แก่การใช้ ATA Box, IP Phone, Soft Phone, และตู้สาขาแบบ
  IP มีสัดส่วนของตลาดประมาณ 3% ซึ่งผู้ให้บริการในตลาดได้แก NetTalk ของบมจ.ทรู
  คอร์ปอเรชั่น, บริการเมาท์มัน ของบริษัท จัสมิน อินเตอร์เนต จำกัด, Call Café ของ
  บมจ.ทีทีแอนด์ที, CAT2Call ของบมจ.กสท โทรคมนาคม, TOT NetCall ของ บมจ. ทีโอที
  และอื่นๆ ซึ่งรวมไปถึง Samart WIP

ค) การจัดหาผลิตภัณฑ์หรือบริการ

  1. ผลิตภัณฑ์หรือบริการของบริการอินเทอร์เน็ต (ISP)

  บริการอินเทอร์เน็ตคุณภาพสูงแบบเชื่อมต่อผ่านโมเด็ม (Dial-up)
  และวงจรเช่าความเร็วสูงผ่านโครงข่ายBroadband – ISDN, ADSL, SDSL, G.SHDSL,
  MPLS, Leased Line(DDN) และสายFiber Optic จากพันธมิตร เช่น CAT, TOT, TRUE,
  TT&T, UIH, ADC, SBN และ Symphony

  2. ผลิตภัณฑ์หรือบริการของบริการสื่อสารผ่านเครือข่ายอินเทอร์เน็ต (ITSP)

  เป็นการให้บริการโทรศัพท์ผ่านเครือข่ายอินเตอร์เน็ต โดยใช้ระบบ Softswitch
  ของบริษัทเองและจัดหาอุปกรณ์ประกอบ เช่น เครื่องโทรศัพท์
  เครื่องแปลงสัญญาณโทรศัพท์ให้เป็นระบบ IP และอุปกรณ์ตู้สาขา จากพันธมิตรต่างๆ เช่น
  Cisco, Avaya,Weltech, Grandstream, Zyxel, Forth เป็นต้น